ΒΛΑΣΗΣ-VLASIS: Άρωμα στο αγιάζι της ενημέρωσης Τρίτη 29 Ιουλίου 2014\nΆρωμα στο αγιάζι της ενημέρωσης Τρίτη 29 Ιουλίου 2014\nΆρωμα στο αγιάζι της ενημέρωσης Τρίτη 29 Ιουλίου 2014 :\nΣτη Μπούκα Μεσσήνης Όαση 2014\n*** ΕΚΔΗΛΩΣΕΙΣ στη Μεσσήνη μέσα από Βίντεο :\n~ Φιλαρμονική Λαυρίου Νο 5 στη Μεσσήνη 28/07/2014 : : http://youtu.be/9Iixrj1qoxw ,\n~ Φιλαρμονική Μεσσήνης 29/07/2014: http://youtu.be/fqorELaiwmw ,\n~ 2ο Φιλαρμονική Μεσσήνης 29/07/2014: http://youtu.be/qE6HX48LEXk\n~ 1 Φιλαρμονική Περαχώρας Αγίων Θεοδώρων στη Μεσσήνη 29/07/2014 : http://youtu.be/muWhMXrYD8E\n~ 2 Φιλαρμονική Περαχώρας Αγίων Θεοδώρων στη Μεσσήνη 29/07/2014 : http://youtu.be/VwUhZKllLuU\n~ 3 Φιλαρμονική Περαχώρας Αγίων Θεοδώρων στη Μεσσήνη 29/07/2014 : http://youtu.be/hhiVwO_MmUU\n~ 4 Φιλαρμονική Αγίων Θεοδώρων Περαχώρας στη Μεσσήνη 29/07/2014 : http://youtu.be/-zNO5y-peEg\n~ 5 Φιλαρμονική Αγίων Θεοδώρων Περαχώρα 29/07/2014 Μεσσήνη : http://youtu.be/7xXd7ajCtoo\n~ 6 Φιλαρμονική Αγίων Θεοδώρων στη Μεσσήνη 29/07/2014 : http://youtu.be/4nZJdFnOXNM\n~ 7 Φιλαρμονική Περαχώρας 29/07/2014 Μεσσήνη : http://youtu.be/ax6Y7E-Ul_4\n~ 8 Φιλαρμονική Περαχώρας 29/07/2014 Μεσσήνη : http://youtu.be/_WG39hQpzCM\n*** ΑΡΩΜΑ ΕΛΛΑΔΑΣ διαδρομών - εκδρομών ...στην ΣΑΛΑΜΙΝΑ μέσα από Βίντεο :\n*** Στο ΑΝΩ ΑΡΦΑΡΑ Μεσσηνία μέσα από Βίντεο :\n~ Άνω Αρφαρά Αγία Παρασκευή 25/07/2014 : http://youtu.be/SGJDW1CI2B8 ,\n~ Αγία Παρασκευή Άνω Αρφαρά αρτοκλασία 25/07/2014 : http://youtu.be/f5zb_XGcCCA ,\n~ Πολιανή Άνω Αρφαρά 25/07/2014 : http://youtu.be/rQOaIgKZGk8 ,\n~ ΑΝΩ ΑΡΦΑΡΑ από Πολιανή 25/07/2014 : http://youtu.be/OwofosRF6ho ,\n~ ΠΟΛΙΑΝΗ Άνω Αρφαρά διαδρομή 2014 : http://youtu.be/FYDBYz6j0cI ,\n~ Αρτοκλασία Άνω Αρφαρά 25/07/2014 : http://youtu.be/EXFZ18_iuyw ,\n~ Ι. Ν. Αγίων Θεοδώρων Αρφαρών 25/07/2014 : http://youtu.be/mIPHTgwLTXU ,\n~ Αγία Παρασκευή στο Άνω Αρφαρά 2014 : http://youtu.be/p43XEkvu3HM ,\n~*** Άνω Αρφαρά 2014 : http://youtu.be/77ZxRCh4ZT8,\n~ Άνω Αρφαρά 25-7-2014 : http://youtu.be/QCkd8f83YkE .\n~ Στο ΑΝΩ ΑΡΦΑΡΑ 25/7/2014 : http://youtu.be/RB4FXVe6JEU\n~ Άνω Αρφαρά κεντρικός δρόμος 2014 : http://youtu.be/TrOpDhqttIc\n~ Άνω Αρφαρά φεύγοντας για Πολιανή 2014 : http://youtu.be/G46kKIbo9BA\n*** Στο εκλογοδικείο η Μεσσηνία.... αναστενάζει\nΗ δεύτερη μηνυτήρια αναφορά σχετίζεται με την απόρριψη σε εκλογικό τμήμα δύο φακέλων, ως υπεράριθμους, οι οποίοι όμως περιείχαν ψήφους για τον κ. Τσώνη, ενώ όπως σημειώνει η νομική ομάδα του, προσμετρήθηκαν δύο φάκελοι χωρίς μονογραφή. Της Βίκυς Βετουλάκη\n*** Εργαστήρια βιωματικής εκπαίδευσης στην κατασκήνωση της Αγίας Μαρίνας\nΕργαστήρια βιωματικής εκπαίδευσης στην κατασκήνωση της Αγίας Μαρίνας πραγματοποίησε το RE:THINK την περασμένη Πέμπτη, 24 Ιουλίου. Στο πλαίσιο της Μουσικής Σύναξης Ταϋγέτου και σε συνεργασία με το Δήμο Καλαμάτας και τη διοίκηση της κατασκήνωσης της Αγίας Μαρίνας, η ομάδα του RE:THINK βρέθηκε στους χώρους της κατασκήνωσης. Με βιωματικό τρόπο τα παιδιά εκπαιδεύτηκαν στην κομποστοποίηση και εγκατέστησαν αυτοσχέδιο κομποστοποιητή. Για τις ανάγκες του εργαστηρίου λειτούργησαν και τον ήδη υπάρχοντα κομποστοποιητή, που εγκαταστάθηκε από το RE:THINK στον ίδιο χώρο στο 1ο Σχολείο στη Φύση (της ΠΕΕΚΠΕ) κατά τη φετινή άνοιξη. Έγινε ακόμα εργαστήριο Δημιουργικής Ανακύκλωσης, όπου ανακυκλώσιμα υλικά μετατράπηκαν σε ευφάνταστα γλαστράκια. Επίσης, έγινε εργαστήριο σπορόφυτων, στο οποίο τα γλαστάκια, που έφτιαξαν τα παιδιά, φυτεύτηκαν με σπόρους παραδοσιακών ποικιλιών από το Αγρόκτημα Φοίφα, και τα οποία θα πάρουν μαζί τους οι κατασκηνωτές μετά την ολοκλήρωση της κατασκηνωτικής περιόδου.\nΤέλος, από τους ίδιους εξαιρετικούς σπόρους φυτεύτηκε χώρος στην κατασκήνωση. Σκοπός των εργαστηρίων ήταν η εκπαίδευση των μικρών κατασκηνωτών στις πρακτικές που μειώνουν το περιβαλλοντικό τους αποτύπωμα, κατά τη διαμονή τους στο βουνό, και η ενίσχυση και η εμψύχωσή τους προς τέτοιες πρακτικές, της ανακύκλωσης, της κομποστοποίησης και της φροντίδας για τη φύση.\nΌφελος για την κατασκήνωση αποτελεί και η αυτόνομη διαχείριση των οργανικών υπολειμμάτων των εγκαταστάσεών της.\nΕκτός από τους εκπαιδευτικούς και ψυχαγωγικούς στόχους των δράσεων του RE:THINK, πρακτικά η ίδια η οργάνωση της κατασκήνωσης επωφελείται από τη διαχείριση των οργανικών υπολειμμάτων της, μειώνοντας τον όγκο των σκουπιδιών της και ελαχιστοποιώντας το περιβαλλοντικό της αποτύπωμα.\nΤόσο η εκπαιδευτική διάσταση της παρέμβασης στην κατασκήνωση όσο και η πρακτική της διαχείρισης των απορριμμάτων, στο συγκεκριμένο, ιδιαίτερα ευαίσθητο, περιβάλλον του Ταϋγέτου, είναι αντικείμενα στα οποία εστιάζει το RE:THINK, και προσβλέπει στην προοπτική μιας ακόμη πιο στενής συνεργασίας με την κατασκήνωση.\n*** Κηδεύεται σήμερα ο 35χρονος μηχανικός αεροσκαφών που σκοτώθηκε στη Σπάρτη\nΕΡΕΥΝΕΣ ΓΙΑ ΤΑ ΑΚΡΙΒΗ ΑΙΤΙΑ ΤΟΥ ΑΕΡΟΠΟΡΙΚΟΥ ΔΥΣΤΥΧΗΜΑΤΟΣΤης Βίκυς Βετουλάκη Η μηχανή του μικρού αεροσκάφους πρόδωσε τον 35χρονο Μεσσήνιο μηχανικό αεροσκαφών, Παναγιώτη Χρονόπουλο και τον 52χρονο χειριστή, Δημήτρη Χειλά, που το πρωί του Σαββάτου βρήκαν τραγικό θάνατο, όταν το διθέσιο αμφίβιο αεροσκάφος Aventura στο οποίο επέβαιναν έκανε βουτιά θανάτου κατά την απογείωσή του για δοκιμαστική πτήση από το κλειστό αεροδρόμιο της Σπάρτης. Σήμερα το απόγευμα, στο Πεταλίδι, όπου ήταν η μόνιμη κατοικία του, θα γίνει η κηδεία του 35χρονου, ο οποίος είχε διατελέσει και πρόεδρος της Αερολέσχης Καλαμάτας.Στην πιο κρίσιμη φάση Όπως όλα δείχνουν, όλα συνέβησαν ελάχιστα μέτρα από το έδαφος και κατά την κρίσιμη φάση της απογείωσης. Ο κινητήρας του μικρού αεροσκάφους σταμάτησε να λειτουργεί και οι δύο χειριστές ήξεραν ότι βρίσκονται στην πιο δύσκολη διαδικασία. Το μόνο, όπως φαίνεται, που μπόρεσαν να κάνουν ήταν να πατήσουν το μοχλό που απελευθερώνει το αλεξίπτωτο του αεροσκάφους, με την ελπίδα να μειωθεί η ορμή της πτώσης. Έτσι, εξηγείται γιατί βρέθηκε ανοιχτό το αλεξίπτωτο.Ερευνώνται τα αίτια Σε δηλώσεις του σε αθηναϊκά Μέσα Ενημέρωσης, ο πρόεδρος της Επιτροπής Διερεύνησης Ατυχημάτων και Ασφάλειας Πτήσεων, Αθανάσιος Μπίνης, που έκανε αυτοψία στο σημείο του δυστυχήματος, ανέφερε πως οι διακοπές στον κινητήρα συνέβησαν τη στιγμή που το μικρό αεροσκάφος είχε αποκολληθεί από το διάδρομο απογείωσης του δημοτικού αεροδρομίου στο Πυρί της Σπάρτης: «Είχε πάρει κλίση προς τα αριστερά και ανέβαινε, αλλά σχεδόν αμέσως ο κινητήρας έκανε πλήρη κράτηση. Δηλαδή, σταμάτησε να λειτουργεί όπως μας κατέθεσε ο μοναδικός αυτόπτης μάρτυρας, ο φίλος των θυμάτων που είχε μείνει στο έδαφος…». Το αεροσκάφος, που έχει διαλυθεί εντελώς, μεταφέρθηκε σε υπόστεγο της Επιτροπής στην πρώην αμερικανική βάση του Ελληνικού, όπου οι ειδικοί θα το μελετήσουν εξονυχιστικά, αναζητώντας την αιτία που προκάλεσε το χαμό δύο ανθρώπων. «Πήραμε δείγματα από τα καύσιμα και τα λάδια του σκάφους και θα τα στείλουμε για ανάλυση, ώστε να διαπιστωθεί αν ήταν κατάλληλα. Ακόμη, θα στείλουμε σε ειδικά εργαστήρια δείγματα από το σκελετό και το υλικό που κάλυπτε το αεροπλάνο, για να εξακριβωθεί η ποιότητά τους και αν είχαν υποστεί κάποια φθορά που μπορεί να έγινε αιτία της πτώσης. Παράλληλα, αναμένουμε τα αποτελέσματα της νεκροτομής και των τοξικολογικών εξετάσεων που έγιναν στα θύματα…» πρόσθεσε ο κ. Μπίνης. -\n*** 15 χρόνια στο 18χρονο από τη Χώρα για τη δολοφονία του Αρχιμανδρίτη\n15 χρόνια και 1 μήνα φυλάκισης επέβαλε χθες το Τριμελές Δικαστήριο Ανηλίκων Κυπαρισσίας στο 18χρονο από τη Χώρα, για απλή συνέργεια στη δολοφονία του αρχιμανδρίτη Φωτίου Ζαχαρόπουλου τον περασμένο Φεβρουάριο. Μια δολοφονία που συγκλόνισε το πανελλήνιο και για την οποία, εκτός από το 18χρονο, που τότε ήταν 17 χρόνων, κατηγορείται ένας 24χρονος Γεωργιανός, ο οποίος θα δικαστεί στο Μεικτό Ορκωτό Δικαστήριο το προσεχές διάστημα. Η δίκη του 18χρονου από τη Χώρα διεξήχθη κεκλεισμένων των θυρών, ενώ στο ξεκίνημα αυτής έγινε δήλωση παράστασης πολιτικής αγωγής από συγγενή του θύματος, με την υπεράσπιση του κατηγορούμενου να υποβάλει ένσταση και το Δικαστήριο να την κάνει δεκτή και να απορρίπτει – αποβάλλει την πολιτική αγωγή. Ο 18χρονος κάθισε στο εδώλιο κατηγορούμενος για ανθρωποκτονία εκ προθέσεως τελεσθείσα κατά συναυτουργία και ληστεία τελεσθείσα κατά συναυτουργία με ιδιαίτερη σκληρότητα εναντίον προσώπου. Μετά την ακροαματική διαδικασία, αυτές οι δύο κατηγορίες μετατράπηκαν, με πλειοψηφία από το Δικαστήριο, σε απλή συνέργεια. Επίσης, κατηγορούνταν για οπλοφορία από κοινού και οπλοχρησία από κοινού, κατηγορίες για τις οποίες αθωώθηκε, ενώ το Δικαστήριο τον έκρινε ένοχο ομόφωνα για την κατηγορία της παράνομης οπλοκατοχής. Επίσης, αναγνώρισε στο 18χρονο μειωμένο καταλογισμό. Οι ποινές που του επιβλήθηκαν για τις κατηγορίες που κρίθηκε ένοχος (της ανθρωποκτονίας σε συνέργεια και ληστείας σε συνέργεια) ήταν δέκα χρόνια για κάθε πράξη, και δύο μήνες για την παράνομη οπλοκατοχή. Άρα, σύνολο 15 έτη και 1 μήνας, κατά πλειοψηφία, γιατί η μία από τις τρεις δικαστές πρότεινε να επιβληθούν θεραπευτικά μέτρα στον κατηγορούμενο. Όσον αφορά στην έφεση, κατά πλειοψηφία, το δικαστήριο αποφάσισε να μην έχει ανασταλτικό χαρακτήρα, με μία από τις δικαστές να υποστηρίζει το αντίθετο. Σύμφωνα με όσα έγιναν γνωστά μετά τη σύλληψή τους, το Φεβρουάριο, οι δύο νεαροί γνώριζαν τον αρχιμανδρίτη και τον επισκέπτονταν. Το μοιραίο βράδυ έφθασαν στο σπίτι του στη Χώρα και έπειτα από ώρα διαφώνησαν, καθώς ζητούσαν περισσότερα χρήματα απ’ όσα ο αρχιμανδρίτης ήθελε να τους δώσει. Ο τότε ανήλικος από τη Χώρα έχει υποστηρίξει ότι ο Γεωργιανός χτύπησε τον αρχιμανδρίτη στο κεφάλι με μια σιδερογροθιά, ενώ ο ίδιος δεν είχε καμία εμπλοκή στη δολοφονία, παρά μόνο βοήθησε να μεταφέρουν το νεκρό ιερέα σε ένα χαλί και να τον σκεπάσουν με σεντόνι. Αντίθετα, ο Γεωργιανός είχε υποστηρίξει ότι ποτέ δεν πήγε στο σπίτι του αρχιμανδρίτη. Ο ιερέας βρέθηκε από την Αστυνομία γυμνός, με τραύματα στο κεφάλι και ένα πουκάμισο που είχε γίνει θηλιά στο λαιμό του. Στη δίκη κατέθεσαν δεκατέσσερις μάρτυρες από τους δεκαεπτά, καθώς τρεις δεν ήταν παρόντες. Η υπεράσπιση του κατηγορουμένου υποστήριξε ότι δεν έχει καμία σχέση, ότι απλά το παιδί βρισκόταν μπροστά σε ό,τι είδε να εξελίσσεται εκείνη τη μοιραία νύχτα, ότι δεν είχε συμμετοχή και, σε κάθε περίπτωση, ότι είναι ένα παιδί με μειωμένο καταλογισμό. Μιλώντας στο «Θ» ο συνήγορος υπεράσπισης του 18χρονου, Σπύρος Λαπιώτης, είπε: «Είναι μία απόφαση αντιφατική. Δηλαδή, ενώ αναγνωρίζει μειωμένο καταλογισμό και ότι το παιδί έχει μειωμένη αντίληψη και μειωμένη συνείδηση, δε διατάσσει θεραπευτικά μέτρα, όπως έχει την υποχρέωση και όπως το λέει ο νομοθέτης, αλλά του επιβάλλει το έσχατο της ποινής που μπορεί να του επιβάλλει». -\n*** Προσοχή στις μπαλκονόπορτες\nΓια να μην ξεχνιόμαστε… Μιας και από εβδομάδα το θερμόμετρο θα αρχίσει να ανεβαίνει, το νου σας στις μπαλκονόπορτες, να μην τις αφήνετε ανοιχτές, διότι οι κλέφτες καραδοκούν. Πέρυσι το καλοκαίρι η πλειοψηφία των κλοπών σε διαμερίσματα έγινε διότι οι δράστες εκμεταλλεύτηκαν τα ανοιχτά παράθυρα και τις μπαλκονόπορτες. Β.Β. -\n*** Ηλεκτρονικές πινακίδες για ενημέρωση του κοινού σε στάσεις του Αστικού ΚΤΕΛ\nΟλοκληρώθηκαν οι εργασίες εγκατάστασης των ιστών και η τοποθέτηση των ηλεκτρονικών πινακίδων σε στάσεις του Αστικού ΚΤΕΛ, όσον αφορά στο έργο με την ονομασία «Ευφυές τηλεματικό σύστημα πληροφόρησης οδηγών και πολιτών για τις μετακινήσεις και τη στάθμευση στο Δήμο Καλαμάτας, μέσω πολλαπλών καναλιών ενημέρωσης – ευφυής μετακίνηση».\nΤο έργο έχει προϋπολογισμό 195.717,60 ευρώ συμπεριλαμβανομένου ΦΠΑ, με χρηματοδότηση από το Επιχειρησιακό Πρόγραμμα Ψηφιακή Σύγκλιση του ΕΣΠΑ και περιλαμβάνει, μεταξύ άλλων, μία ηλεκτρονική πινακίδα ενημέρωσης οδηγών (VMS), της οποίας απομένει η τοποθέτηση στη διασταύρωση Αρτέμιδος και Μακεδονίας, δύο ηλεκτρονικές πινακίδες ενημέρωσης οδηγών για διαθεσιμότητα χώρων στάθμευσης, οι οποίες θα τοποθετηθούν στο πάρκινγκ πίσω από τον ΟΤΕ, δέκα ηλεκτρονικές πινακίδες «έξυπνων» στάσεων, που τοποθετήθηκαν σε στάσεις του Αστικού ΚΤΕΛ, δεκατέσσερις τηλεματικές συσκευές οχήματος με οθόνη οδηγού για τα αστικά λεωφορεία (εγκαθίστανται), δύο ανιχνευτές κυκλοφοριακού φόρτου (εγκαθίστανται) και ένα διαδικτυακό τόπο ενημέρωσης κοινού (υπό κατασκευή).\nΑνάδοχος είναι, κατόπιν διαγωνισμού, η ένωση των εταιρειών με την επωνυμία «Εφαρμογές Έξυπνου Λογισμικού Κυκλοφορίας & Μεταφορών Ανώνυμη Εταιρεία - Info Trip A.E.» και «AMCO Ολοκληρωμένα Συστήματα Υψηλής Τεχνολογίας Ανώνυμη Βιομηχανική και Εμπορική Εταιρεία - AMCO A.B.E.E.».\nΤοποθέτηση σε διάφορα\nσημεία της Καλαμάτας\nΟι δύο ηλεκτρονικές πινακίδες ενημέρωσης οδηγών για διαθεσιμότητα χώρων στάθμευσης θα τοποθετηθούν η μία στην είσοδο του δημοτικού πάρκινγκ πίσω από τον ΟΤΕ και η έτερη στην κάθοδο της Αρτέμιδος (πλησίον αυτού του χώρου σταθμεύσεως).\nΟι δέκα ηλεκτρονικές πινακίδες «έξυπνων» στάσεων, μέσω των οποίων το κοινό θα πληροφορείται τους εκτιμώμενους χρόνους άφιξης των αστικών λεωφορείων, τοποθετήθηκαν στα εξής σημεία: 1. Σταθμός ΟΣΕ, στην οδό Κεφάλα. 2. Σπουδαστική Εστία, στην οδό Λακωνικής, με κατεύθυνση προς Κέντρο. 3. Ψαράκια, στην οδό Αριστομένους, με κατεύθυνση προς νότο. 4. Δημαρχείο, στην οδό Νέδοντος, με κατεύθυνση προς νότο. 5. Στη διασταύρωση Φαρών και Ομήρου, με κατεύθυνση προς Κέντρο. 6. Παλιό ΚΤΕΛ, στην οδό Αρτέμιδος με κατεύθυνση προς Κέντρο. 7. Ναυαρίνου, πλησίον ξενοδοχείου Elite. 8. Ναυαρίνου, πλησίον διασταύρωσης με Φαρών. 9. Οδός Υπαπαντής, έναντι πλατείας Αμφείας. 10. Νέο Δημαρχείο, στην οδό Αθηνών, με κατεύθυνση προς κέντρο.\nΗ δοκιμαστική λειτουργία του συστήματος θα ξεκινήσει εντός του Αυγούστου και αναμένεται να ολοκληρωθεί μέχρι το τέλος του χρόνου.\nΓια το έργο μίλησε χθες το μεσημέρι ο αρμόδιος αντιδήμαρχος, Θανάσης Ηλιόπουλος, που ήταν πλαισιωμένος από τον προϊστάμενο του Τμήματος Μηχανογράφησης του Δήμου, Βασίλη Διονυσόπουλο και τον Βασίλη Ξηρόγιαννη, που ως υπεύθυνος του Τμήματος στο παρελθόν εργάστηκε για την ένταξη του έργου στο ΕΣΠΑ.\nΟ κ. Ηλιόπουλος σημείωσε ότι, προκειμένου οι πινακίδες να δείχνουν με ακρίβεια το χρόνο άφιξης των λεωφορείων, θα χρειαστεί ένα σχετικά μεγάλο χρονικό διάστημα για δοκιμές και, κυρίως, θα χρειαστεί καλή συνεργασία και συντονισμός του Δήμου με το Αστικό ΚΤΕΛ. Α.Π.\n*** Φιλοζωικός Καλαμάτας: Στόχος τα ζώα να ενώσουν και να μείνουν εκτός προσωπικές διαφορές και πολιτικές φιλοδοξίες (φωτογραφίες)\nΠαρά τη ζέστη και τη δύσκολη ημέρα (Κυριακή), αρκετοί φιλόζωοι της Καλαμάτας συγκεντρώθηκαν στο ξενοδοχείο Galaxy για να αναδείξουν το νέο Διοικητικό Συμβούλιο του Φιλοζωικού Ομίλου.\nΕνός Ομίλου που έχει προσφέρει πολλά, κυρίως, στο θέμα των αδέσποτων σκύλων, ενώ τα μέλη του δίνουν «μάχη οικονομική», αλλά και με τους γείτονές τους, προκειμένου να φροντίσουν τους τετράποδους φίλους που κάποιοι ασυνείδητοι αποφάσισαν να εγκαταλείψουν στο δρόμο.\nΑξίζει να σημειωθεί ότι εκλογές είχαν γίνει μόλις στις αρχές Απριλίου, αλλά οι διαφωνίες και οι προσωπικές φιλοδοξίες (όπως ειπώθηκε στην αίθουσα) μελών του απερχόμενου Δ.Σ. «τίναξαν» το Φιλοζωικό στον αέρα.\nΟι παρευρισκόμενοι προχθές είχαν την ευκαιρία να εκλέξουν το νέο Δ.Σ., το οποίο στις επόμενες ημέρες θα ανακοινώσει και το προεδρείο, ενώ ακούστηκε πολλές φορές ότι «τα ζώα ενώνουν αυτή την αίθουσα» και οι προσωπικές διαφορές πρέπει να μένουν εκτός Ομίλου, αφού ο ΦΟΚ είναι η μόνη τους ελπίδα.\nΣυνολικά οι υποψήφιοι ήταν 17, ενώ το κάθε μέλος είχε δικαίωμα να βάλει μέχρι 9 σταυρούς. Τελικά, εκλεχτήκαν 15, που είναι οι εξής (αλφαβητικά):\n*** Δε βλέπει η ΔΕΗ;\nΔεν πρόλαβε να γίνει η κηδεία της 56χρονης τετραπληγικής από τα Χανιά της Κρήτης, που πέθανε γιατί η ΔΕΗ της έκοψε το ρεύμα λόγω οφειλών, και η βουλευτής της Ν.Δ., Ζέττα Μακρή, κατήγγειλε με επιστολή της προς τον υπουργό Περιβάλλοντος νέο περιστατικό διακοπής ρεύματος σε σπίτι τετραπληγικού, στη Νέα Αγχίαλο Μαγνησίας. Ευτυχώς δε θρηνήσαμε θύματα αυτή τη φορά, μιας και η ΔΕΗ προχώρησε άμεσα στην επανασύνδεση του ρεύματος. Ίσως θορυβήθηκαν από το θάνατο της άτυχης γυναίκας, ίσως επρόκειτο για τραγικό λάθος. Σε κάθε περίπτωση, η ΔΕΗ θα πρέπει να έχει συνέπεια λόγων και έργων. -\n*** Συναυλία – γκαλά όπερας στην Αρχαία Μεσσήνη\nΣυναυλία – γκαλά όπερας στο Αρχαίο Θέατρο Μεσσήνης, από τα Μουσικά Σύνολα της ΝΕΡΙΤ, διοργανώνεται την Κυριακή 3 Αυγούστου στις 9.30 το βράδυ. Θα παρουσιασθούν έργα των Μπιζέ, Πουτσίνι, Ντβόρζακ και άλλων, με διευθύντρια ορχήστρας την Κωνσταντία Γουρζή. Σολίστ θα είναι η σοπράνο Άννα Στυλιανάκη και η μέτζο σοπράνο Ελένη Βουδουράκη. Η γενική είσοδος κοστίζει 10 ευρώ και εισιτήρια προπωλούνται στην Καλαμάτα, στο Δημοτικό Πνευματικό Κέντρο και στο μεζεδοπωλείο «Στο κύμα». -\n*** Πρώτο χελωνάκι στον Κυπαρισσιακό Κόλπο, τις 892 έχουν φτάσει οι φωλιές\nΤα ξημερώματα της περασμένης Παρασκευής εντοπίστηκε από τους εθελοντές του Συλλόγου για την προστασία της θαλάσσιας χελώνας «ΑΡΧΕΛΩΝ» το πρώτο χελωνάκι Caretta caretta στον Κυπαρισσιακό Κόλπο και συγκεκριμένα κοντά στον οικισμό του Αγιαννάκη. Μάλιστα, το χελωνάκι έφτασε με ασφάλεια στη θάλασσα!\nΌπως αναφέρεται σε ανακοίνωση από τον «ΑΡΧΕΛΩΝ»: «Από τα μέσα Μαΐου νέοι επιστήμονες, εθελοντές, όχι μόνο από την Ελλάδα, αλλά και από πολλές χώρες του κόσμου, περιπολούν καθημερινά τις κυριότερες παραλίες ωοτοκίας στην Ελλάδα μέσω των ερευνητικών προγραμμάτων πεδίου του Συλλόγου. Ειδικά στο Νότιο Κυπαρισσιακό Κόλπο, οι δράσεις του προγράμματος πραγματοποιούνται με τη συμμετοχή 100 και πλέον ατόμων, οι οποίοι έρχονται από όλο τον κόσμο για να συμβάλουν στην προστασία των θαλάσσιων χελωνών της περιοχής.\nΟ Κυπαρισσιακός Κόλπος, όπως έχει επανειλημμένως τονιστεί, φιλοξενεί τη δεύτερη (μετά τη Ζάκυνθο) σημαντικότερη περιοχή ωοτοκίας της θαλάσσιας χελώνας Caretta caretta στη Μεσόγειο. Ο πυρήνας του βιοτόπου εντοπίζεται στο νοτιότερο τμήμα του Κόλπου και δη στα 10 χλμ. παραλίας μεταξύ του ποταμού Νέδα και του χωριού Καλό Νερό, όπου γίνεται το 86% της φωλεοποίησης. Στο τμήμα αυτό έχουν καταγραφεί και προστατευτεί, έως την 25η Ιουλίου, 892 φωλιές.\nΕπιπλέον, η περιοχή χαρακτηρίζεται από την πλουσιότερη και πιο εκτεταμένη στην Ελλάδα ζώνη αμμολόφων. Λόγω της φωλεοποίησης του απειλούμενου είδους, αλλά και της ύπαρξης του εκτεταμένου οικοσυστήματος θινών, η περιοχή έχει ενταχθεί στο ευρωπαϊκό δίκτυο Natura 2000 με την ονομασία “Θίνες Κυπαρισσίας” (κωδικός: GR 2550005) και από την 1/9/2006 έχει αναγνωριστεί ως Τόπος Κοινοτικής Σημασίας.\nΔυστυχώς, η έλλειψη νομικού πλαισίου προστασίας και σχεδίου διαχείρισης στο Νότιο Κυπαρισσιακό Κόλπο εκτρέφει έντονα τα γνωστά συμπτώματα της απρογραμμάτιστης και ανεξέλεγκτης “ανάπτυξης-αξιοποίησης”, που υποβαθμίζουν τη μοναδική αυτή περιοχή. Τα τελευταία χρόνια δημιουργούνται οικόπεδα, χτίζονται βίλες πάνω στους αμμόλοφους, καταστρέφοντας την παράκτια βλάστηση και διανοίγονται παράνομα δρόμοι πρόσβασης στη θάλασσα. Είναι το γνωστό “σενάριο καταστροφής” μιας οικολογικά ευαίσθητης περιοχής, όπου η Πολιτεία δεν κατάφερε να θέσει έγκαιρα περιβαλλοντικούς όρους, ώστε η όποια ανάπτυξη να γίνει σωστά και να ωφελήσει την περιοχή ουσιαστικά και όχι ευκαιριακά.\nΑκριβώς λόγω της έλλειψης θεσμικού πλαισίου προστασίας του Νοτίου Κυπαρισσιακού Κόλπου η Ευρωπαϊκή Επιτροπή αποφάσισε το Μάρτιο του 2014 την παραπομπή της χώρας μας στο Ευρωπαϊκό Δικαστήριο».\nΠληροφορίες: Παναγιώτα Θεοδώρου, υπεύθυνη Προγράμματος Πελοποννήσου, τηλ. 6951009785.\n*** Πέτρα, ψαλίδι, χαρτί στους δρόμους της Κορώνης…\nΦαντασία, δημιουργικότητα και διάθεση για προσφορά, είναι τα βασικά «υλικά», που ευτυχώς –έστω κι αν σπανίζουν- υπάρχουν σε κάθε γωνιά της πατρίδας μας και κάνουν την καθημερινότητά μας καλύτερη. Στην περίπτωση της Κορώνης, η Χρυσοβαλάντη Λευτάκη είναι ένας χαρακτηριστικός τέτοιος άνθρωπος, με πολλές πρωτοβουλίες, μεγάλες ή μικρές στο ενεργητικό της. Πριν λίγες μέρες το βιβλιοπωλείο «Χαρτί και Μολύβι» προσκάλεσε τα παιδιά να συμμετάσχουν σε δημιουργικό και ψυχαγωγικό πρόγραμμα, με …μαέστρο το γνωστό κλόουν Βούλη και το αποτέλεσμα άκρως ενθαρρυντικό ή όπως σημειώνει η «εμπνεύστρια» της εκδήλωσης με τίτλο «Πέτρα, ψαλίδι, χαρτί στους δρόμους της Κορώνης»: Ζωντάνεψαν τα στενά με κέφι, χαρά και παιχνίδι από τα παιδιά. Τα χαμόγελα κι οι φωνούλες να δίνουν τη ζωντάνια και τη ζωηράδα που χρειαζόμαστε οι μεγάλοι για να προχωράμε με ελπίδα… -\n*** Επιβολή ανώτατων τιμών πώλησης σε νερό, καφέ τοστ και άλλα προϊόντα σε ΚΤΕΛ, ΤΕΙ, παραλίες, δικαστήρια\nΣύμφωνα με ανακοίνωση του υφυπουργού Ανάπτυξης, Γεράσιμου Γιακουμάτου, προβλέπεται η επιβολή ανώτατων τιμών πώλησης στα προϊόντα, που πωλούνται σε οργανωμένες πλαζ με εισιτήριο, όπως μικρά μπουκάλια εμφιαλωμένων νερών, στα τοστ, τα σάντουιτς, τους καφέδες και το τσάι. Η σχετική απόφαση έχει πάρει τον δρόμο για δημοσίευση στην Εφημερίδα της Κυβέρνησης και η ισχύς της αναμένεται τις προσεχείς μέρες. Το μέτρο των ανώτατων τιμών πώλησης, να σημειωθεί, ότι ισχύει και σε άλλους χώρους, όπως στα πλοία, στους σταθμούς των λεωφορείων, των τρένων, στα κυλικεία των κινηματογράφων και θεάτρων, δικαστηρίων, νοσοκομείων, κλινικών, ιδρυμάτων, ΑΕΙ, ΤΕΙ. Η λίστα με τα προϊόντα σε διατίμηση: Εμφιαλωμένο νερό σε συσκευασία 500ml 0,35€ Εμφιαλωμένο νερό σε συσκευασία 700ml 0,50€ Τοστ με ζαμπόν και τυρί 1,35€ Σάντουιτς με ζαμπόν και τυρί 1,35€ Τοστ με τυρί 1,15€ Σάντουιτς με τυρί 1,15€ Καφές ελληνικός μονός 1,20€ Καφές γαλλικός φίλτρου μονός 1,20€ Καφές εσπρέσο μονός (ζεστός ή κρύο) 1,35€ Καφές στιγμιαίος (νες καφέ ή φραπέ) μονός 1,20€ Τσάι (ζεστό ή κρύο) 1,20€ protothema.gr -\n~*** ΥΓΕΙΑ ΓΙΑ ΟΛΟΥΣ ΜΑΣ με ΙΑΤΡΙΚΑ ΘΕΜΑΤΑ :\n*** Αμφισβητείται η αξία των φαρμάκων που αυξάνουν την «καλή» χοληστερόλη\nΔεν μειώνουν τη θνησιμότητα\nΤα φάρμακα που αυξάνουν την HDL («καλή») χοληστερόλη δεν προλαμβάνουν τους θανάτους, τα εμφράγματα ή τα εγκεφαλικά επεισόδια όπως ήλπιζαν οι επιστήμονες, σύμφωνα με ανασκόπηση που δημοσιεύθηκε στο επιστημονικό έντυπο BMJ.\n«Την προ στατίνων εποχή, υπήρχαν αρκετά στοιχεία που υποδείκνυαν ότι τα φάρμακα που αυξάνουν την HDL χοληστερόλη μειώνουν τα καρδιαγγειακά συμβάματα. Αλλά από όταν αρχίσαμε να χρησιμοποιούμε τις στατίνες, δεν υπάρχουν νεότερα δεδομένα που να δείχνουν ότι οι θεραπείες που στοχεύουν στην HDL χοληστερόλη κάνουν κάτι να μειώσουν τη θνησιμότητα» εξηγεί ο Δρ Ντάρρελ Φράνσις, μέλος της ερευνητικής ομάδα του Κολεγίου Ιμπέριαλ του Λονδίνου.\nΌπως είναι ήδη γνωστό, εν αντιθέσει με την χαμηλής πυκνότητας λιποπρωτεΐνη (LDL), την λεγόμενη και «κακή» χοληστερόλη που συσσωρεύεται στα αιμοφόρα αγγεία, η HDL χοληστερόλη θεωρείται επωφελής για τον οργανισμό.\nΤα άτομα με χαμηλά επίπεδα HDL και υψηλά LDL είναι διαπιστωμένο ότι διατρέχουν αυξημένο κίνδυνο θανάτου. Οι στατίνες που μειώνουν τα επίπεδα της LDL χοληστερόλης έχει αποδειχθεί ότι μειώνουν και τη θνησιμότητα. Παράλληλα, η επιστήμη έχει εστιάσει εδώ και καιρό στην ανάπτυξη φαρμάκων που αυξάνουν τα επίπεδα της HDL χοληστερόλης, ώστε να προκύψουν επιπλέον οφέλη για τον οργανισμό του ανθρώπου.\nΟ Δρ Φράνσις και οι συνεργάτες του μελέτησαν τα αποτελέσματα 39 τυχαιοποιημένων ελεγχόμενων ερευνών, που εστίαζαν στις χρήση τριών σκευασμάτων, της νιασίνης, των φιμπράτων και των αναστολέων της πρωτεΐνης μεταφοράς του χοληστερυλεστέρα (CETP). Αν και τα σκευάσματα διαφέρουν ως προς τον τρόπο δράσης τους, και τα τρία αυξάνουν την ποσότητα της HDL χοληστερόλης στον οργανισμό.\nΣυνολικά, τα εν λόγω φάρμακα δεν μείωναν τον αριθμό των θανάτων από οποιαδήποτε αιτία ή τους θανάτους από καρδιακή νόσο, πριν ή μετά τη χρήση στατίνων.\nΠριν τις στατίνες, οι φιμπράτες μείωναν τα εμφράγματα και η νιασίνη μείωνε επίσης τα εμφράγματα και τα εγκεφαλικά επεισόδια. Μετά τις στατίνες, το όφελος από τα δύο σκευάσματα εξαφανιζόταν.\nΟι ερευνητές καταλήγουν λοιπόν στο συμπέρασμα ότι, η ιδέα ενός σκευάσματος που αυξάνει την HDL χοληστερόλη και άρα μειώνει τον αριθμό των εμφραγμάτων και των εγκεφαλικών επεισοδίων δεν είναι σωστή.\n«Ακόμη και αν η HDL απομακρύνει την LDL χοληστερόλη από τις στεφανιαίες αρτηρίες, αυτό δεν σημαίνει ότι οποιαδήποτε θεραπεία αυξάνει την HDL χοληστερόλη αυτομάτως είναι προστατευτική για τον οργανισμό», εξηγεί ο Δρ Φράνσις.\nΠάντως, ανεξάρτητη ομάδα ειδικών επισημαίνει ότι λόγω περιορισμών στις μέχρι τώρα διαθέσιμες μελέτες αλλά και της συνεχιζόμενης έρευνας επί των συγκεκριμένων φαρμάκων, είναι πρώιμο να εγκαταλειφθεί η επιστημονική προοπτική των φαρμάκων που αυξάνουν την υψηλής πυκνότητας λιποπρωτεΐνη.\n«Θα πρέπει να μελετηθούν συγκεκριμένες ομάδες ασθενών πριν εγκαταλείψουμε την ανάπτυξη φαρμάκων που στοχεύουν στην αύξηση των επιπέδων της HDL χοληστερόλης», σχολιάζει ο Δρ Λεονάρδος Κριθαρίδης, επικεφαλής Καρδιολογίας στο Γενικό Νοσοκομείο «Concord Repatriation» του Σίδνεϊ σε συνοδευτικό άρθρο.\n*** Σακχαρώδης Διαβήτης\nΑν έχετε μόλις ανακαλύψει ότι πάσχετε από διαβήτη, μην αρχίσετε να πιστεύετε ότι είστε άρρωστος ή ότι έχετε αποκτήσει κάποιου είδους αναπηρία. Eκατομμύρια άνθρωποι, έχουν διαβήτη και οι περισσότεροι διάγουν φυσιολογική, δραστήρια ζωή. Oρισμένοι πορεύονται μαζί του για περισσότερα από 50 χρόνια. Με την πρόοδο που έχει σημειωθεί στην κατανόηση και την καταπολέμηση της ασθένειας, οι προοπτικές για κάποιον με διαβήτη είναι καλύτερες από ποτέ. Σκοπός του αφιερώματος αυτού είναι να σας βοηθήσει να καταλάβετε τι είναι ο διαβήτης και πώς μπορείτε να τον ελέγξετε. health.in.gr .-\n*** Έχω Σακχαρώδη Διαβήτη! Τι εξετάσεις πρέπει να κάνω και κάθε πότε;\nΓράφει ο Δρ Ιωάννης Ντούπης, Παθολόγος με εξειδίκευση στον Σακχαρώδη Διαβήτη*\nΟ σακχαρώδης διαβήτης στις ημέρες μας έχει λάβει διαστάσεις επιδημίας καθώς τα δεδομένα μιλούν για μεγάλη αύξηση της επίπτωσής του παγκοσμίως. Στη χώρα μας υπολογίζεται ότι πάνω από 1.000.000 άτομα έχουν διαγνωσθεί με σακχαρώδη διαβήτη ως τώρα.\nΟι επιπλοκές του διαβήτη όπως η διαβητική αμφιβληστροειδοπάθεια, η διαβητική νευροπάθεια, η διαβητική νεφροπάθεια, η περιφερική αρτηριακή νόσος, η νόσος των καρωτίδων, η στεφανιαία νόσος καθώς και το «διαβητικό πόδι», προβληματίζουν χιλιάδες συνανθρώπους μας παγκοσμίως επηρεάζοντας σημαντικά την ποιότητα διαβίωσης τους.\nΟι κυριότερες από τις επιπλοκές του σακχαρώδους Διαβήτη είναι κατά κανόνα αγγειακής αιτιολογίας. Δικαιολογημένα λοιπόν ο διαβήτης χαρακτηρίζεται αγγειακή νόσος και μάλιστα ισοδύναμη της στεφανιαίας νόσου.\nΟ ακρογωνιαίος λίθος για την πρόληψη των επιπλοκών του σακχαρώδους διαβήτη και τη διατήρηση ενός υψηλού βιοτικού επιπέδου, είναι η σωστή ρύθμιση των τιμών του σακχάρου αλλά και ο τακτικός έλεγχος και ανίχνευση των επιπλοκών του. Για το λόγο αυτό οι εξετάσεις και ο έλεγχος που θα πρέπει να πραγματοποιείται από το άτομο με σακχαρώδη διαβήτη θα πρέπει να γίνεται προγραμματισμένα, σε τακτική βάση και ανεξαρτήτως ενοχλημάτων, καθώς οι περισσότερες από τις επιπλοκές του διαβήτη διαδράμουν χωρίς καθόλου συμπτώματα για μεγάλο χρονικό διάστημα.\nΣτόχος του παρόντος άρθρου είναι να επισημάνει την αξία του τακτικού προληπτικού ελέγχου πού απαιτείται σε συνδυασμό με την άριστη γλυκαιμική ρύθμιση του ασθενούς ώστε να αποφευχθούν κατά το δυνατόν οι επιπλοκές του σακχαρώδους διαβήτη.\nΗ τακτική αυτομέτρηση του σακχάρου, η οποία με τη βοήθεια των σύγχρονων μετρητών έχει πλέον καταστεί ιδιαίτερα εύκολη, είναι ιδιαιτέρως σημαντική για τον σωστή και σχολαστική ρύθμιση των τιμών του σακχάρου. Επιπλέον, οι τακτικές μετρήσεις του σακχάρου και η καταγραφή τους δίνουν στον θεράπων ιατρό την «γλυκαιμική εικόνα» του ασθενούς διευκολύνοντας τον στην εφαρμογή της κατάλληλης υγιεινοδιαιτητικής ή φαρμακευτικής παρέμβασης. Τρεις με τέσσερεις μετρήσεις την εβδομάδα είναι συνήθως αρκετές για τα άτομα με διαβήτη τύπου 2 υπό αγωγή με αντιδιαβητικά δισκία. Όσον αφορά τα άτομα με διαβήτη υπό αγωγή με ινσουλίνη, συνήθως απαιτούνται 2 με τρεις μετρήσεις ημερησίως. Τέλος στον διαβήτη τύπου 1 και τον διαβήτη κύησης είναι απαραίτητες τουλάχιστον πέντε μετρήσεις ημερησίως.\nΈλεγχος του λιπιδαιμικού προφίλ και της Αρτηριακής Πίεσης\nΟ στενός έλεγχος των λιπιδίων αλλά και της αρτηριακής πίεσης είναι απαραίτητος για τα άτομα με σακχαρώδη διαβήτη καθώς και τα δύο αποτελούν σημαντικούς παράγοντες κινδύνου για καρδιαγγειακά επεισόδια. Ο συνδυασμός αυτών με το σακχαρώδη διαβήτη αυξάνει σημαντικά τον κίνδυνο του ατόμου. Πρέπει λοιπόν να ελέγχουμε τακτικά την αρτηριακή πίεση (2-3 φορές την εβδομάδα ) και να συμβουλευόμαστε τον ιατρό μας αν είμαστε εκτός στόχων, δηλαδή πάνω από 130 mm/Hg για τη συστολική πίεση και 80 mm/Hg για τη διαστολική πίεση. Επιπλέον πρέπει να μετράμε τη χοληστερόλη HDL («καλή» χοληστερόλη) και LDL («κακή» χοληστερόλη) καθώς και τα τριγλυκερίδιά μας τουλάχιστο 1 φορά το χρόνο και να ζητάμε ξανά τη βοήθεια του ιατρού μας αν είμαστε εκτός ορίων. Τα άτομα με διαβήτη δεν πρέπει να ξεπερνούν τα 200 mg/dl για την ολική χοληστερόλη, τα 100 mg/dl για την LDLχοληστερόλη και τα 150 mg/dl για τα τριγλυκερίδια. Σε περίπτωση δε, που υπάρχουν κι άλλα προβλήματα υγειας όπως για παράδεγμα Στεφανιαία νόσος, η «κακή χοληστερίνη» LDL δεν θα πρέπει να ξεπερνά το 70 mg/dl.\nΟ καθρέπτης της γλυκαιμικής μας ρύθμισης κατά το τελευταίο δίμηνο ή και τρίμηνο είναι η τιμή της γλυκοζυλιωμένης αιμοσφαιρίνης (HBA1c). Μεγάλες κλινικές μελέτες έχουν δείξει ότι μπορούμε να ελαχιστοποιήσουμε την πιθανότητα να εμφανίσουμε επιπλοκές από το σακχαρώδη διαβήτη αν έχουμε γλυκοζυλιωμένη αιμοσφαιρίνη κάτω από 7% εφόσον αυτό επιτυγχάνεται χωρίς υπογλυκαιμίες. Η μέτρηση της γλυκοζυλιωμένης αιμοσφαιρίνης πρέπει να γίνεται κάθε τρεις μήνες. Η αντίστοιχη μέση τιμή του σακχάρου συμφώνως των τιμών της γλυκοζυλιωμένης αιμοσφαιρίνης φαίνονται στον παρακάτω πίνακα:\nΟφθαλμολογικός έλεγχος – βυθοσκόπηση\nΤα μάτια μας αποτελούν έναν από τους πιο ευαίσθητους «στόχους» του διαβήτη. Δεν πρέπει να ξεχνάμε ότι ο Διαβήτης είναι η πρώτη αιτία τύφλωσης παγκοσμίως. Τακτική βυθοσκόπηση από οφθαλμίατρο, με το ερώτημα της διαβητικής αμφιβληστροειδοπάθειας μπορεί να προλάβει σημαντικές βλάβες στα μάτια μας. Ο έλεγχος αυτός πρέπει να γίνεται σε ετήσια βάση εκτός και αν παρουσιαστεί κάποιο πρόβλημα οπότε η βυθοσκόπηση θα πρέπει να επαναλαμβάνεται ανα εξάμηνο.\nΤακτικός Έλεγχος των νεφρών\nΈνα από τα σημαντικότερα όργανα που μπορεί να προσβληθεί από το Διαβήτη είναι οι νεφροί. Είναι γνωστό ότι ο διαβήτης είναι η πρώτη αιτία αιμοκάθαρσης παγκοσμίως. Με τη βοήθεια των νέων σύγχρονων εργαστηριακών τεχνικών έχουμε πλέον την δυνατότητα να ανιχνεύσουμε την αρχόμενη νεφρική προσβολή από το διαβήτη, μετρώντας την αλβουμίνη των ούρων σε τυχαίο δείγμα. Η εξέταση αυτή πρέπει να γίνεται τουλάχιστον μια φορά το χρόνο, μαζί φυσικά με τις εξετάσεις αίματος για τους νεφρούς (ουρία, κρεατινίνη, ηλεκτρολύτες) και να επαναλαμβάνεται ανά 6μηνο αν τα αποτελέσματα είναι παθολογικά. Επιθυμητή τιμή αλβουμίνης ούρων τυχαίου δείγματος είναι κάτω του 30 mg/lt. Σε αυξημένες τιμές της αλβουμίνης ούρων πρέπει να ζητάμε την παρέμβαση του ιατρού μας.\nΟ τακτικός ετήσιος καρδιολογικός έλεγχος είναι απολύτως ενδεδειγμένος στα άτομα με σακχαρώδη διαβήτη καθώς η στεφανιαία νόσος έχει ιδιαίτερα αυξημένη επίπτωση στα άτομα αυτά. Εξετάσεις όπως το ηλεκτροκαρδιογράφημα το τρίπλεξ καρδιάς ή το τεστ κοπώσεως είναι κάποιες από αυτές τις οποίες θα μας ζητήσει ο καρδιολόγος μας, κατά την κρίση του, στον ετήσιο καρδιολογικό μας έλεγχο.\nΈλεγχος των καρωτίδων μας, αλλά και των αρτηριών των κάτω άκρων επιβάλλεται να πραγματοποιείται μια φορά ετησίως. Ιδιαίτερα για τα κάτω άκρα η εξέταση γίνεται επιβεβλημένη αν υπάρχει πόνος των γαστροκνημίων κατά τη βάδιση. Η βαρύτητα του προβλήματος αξιολογείται ανάλογα με την απόσταση που μπορεί να διανύσει ο ασθενής πριν εμφανιστεί ο πόνος. Σε περίπτωση που βρεθεί κάποιου βαθμού στένωση, η εξέταση χρήζει επανάληψης σε λιγότερο από ένα χρόνο (αναλόγως της βαρύτητας της στενώσεως). Σε κάποιες περιπτώσεις ο ασθενής χρειάζεται να υποβληθεί σε αγγειογραφία (ψηφιακή, αξονική ή μαγνητική) προκειμένου να αποφασιστεί πιθανή περεταίρω παρέμβαση σε κάποιο στενωμένο αγγείο.\nΑνίχνευση «ποδιού σε κίνδυνο»\nΤο διαβητικό πόδι αποτελεί μια από τις σημαντικότερες επιπλοκές του σακχαρώδους διαβήτη καθώς εκτός από την σοβαρή επίπτωση που έχει στην ποιότητα ζωής του ασθενούς αποτελεί και μια από τις δαπανηρότερες καταστάσεις για τα συστήματα υγείας παγκοσμίως. Τακτικός έλεγχος των ποδιών (τουλάχιστον μια φορά το εξάμηνο από τον ιατρό μας) έχει την δυνατότητα να αναδείξει το «πόδι σε κίνδυνο» για εξέλκωση. Η διαπίστωση αυτή συνήθως αφορά την εμφάνιση διαβητικής συμμετρικής περιφερικής νευροπάθειας, γεγονός που κάνει τον ασθενή (λόγω της ελαττωμένης αντίληψης του πόνου στους άκρους πόδες) να υποεκτιμά ενδεχόμενους μικροτραυματισμούς στα πόδια του οι οποίοι δύνανται επιπλέον να επιμολυνθούν. Η κατάσταση αυτή, αν επιπλέον συνδυαστεί με πιθανώς συνυπάρχουσα αρτηριακή νόσο των κάτω άκρων, μπορεί να οδηγήσει τελικά ακόμα και στον ακρωτηριασμό του άκρου.\nΕίναι επιβεβλημένος ο τακτικός οδοντικός έλεγχος στα άτομα με σακχαρώδη διαβήτη όπως και ο τακτικός οδοντιατρικός καθαρισμός. Ο λόγος είναι διότι τα άτομα με διαβήτη έχουν αυξημένο κίνδυνο για ανάπτυξη περιοδοντίτιδας με συνέπεια την απώλεια οδόντων τα οποία συχνά είναι υγιή. Πρέπει λοιπόν να επισκεπτόμαστε τον οδοντίατρό μας σε 6μηνη βάση.\nΣυμπερασματικά, φροντίζοντας για την αυστηρή ρύθμιση του σακχάρου μας και τηρώντας ένα πρόγραμμα τακτικού προληπτικού εργαστηριακού και απεικονιστικού ελέγχου, είναι δυνατόν να προλάβουμε σημαντικές επιπλοκές του διαβήτη ή να τις αντιμετωπίσουμε εγκαίρως, διατηρώντας κατ’ αυτόν τον τρόπο ένα υψηλό επίπεδο διαβίωσης.\n*Ο Δρ Ντούπης, είναι Παθολόγος με εξειδίκευση στον Σακχαρώδη Διαβήτη, Διδάκτωρ της Ιατρικής Σχολής Πανεπιστημίου Αθηνών, Υπεύθυνος του Διαβητολογικού Ιατρείου του Ναυτικού Νοσοκομείου Ναυστάθμου Σαλαμίνος και Διευθυντής του Διαβητολογικού Ιατρικού Π.Φαλήρου.\n*** Η σημασία του αυτοελέγχου για ποιότητα ζωής και καλύτερη γλυκαιμική ρύθμιση\nΝέοι μικροί και γρήγοροι μετρητές σακχάρου\nΤα τελευταία χρόνια, εξελίξεις στα αντιδιαβητικά δισκία για την αντιμετώπιση του σακχαρώδη διαβήτη Τύπου 2, αλλά κυρίως στις μορφές ινσουλίνης και στον τρόπο χορήγησής της στο σακχαρώδη διαβήτη Τύπου 1 και 2, έχουν προσφέρει τη δυνατότητα καλύτερου γλυκαιμικού ελέγχου και καλύτερης ποιότητας ζωής.\nΑκρογωνιαίος λίθος πάντως της καλής γλυκαιμικής ρύθμισης παραμένει ο συχνός αυτοέλεγχος του σακχάρου αίματος και η συνεχής εκπαίδευση, ώστε η πληροφορία που δίνεται από τη μέτρηση του σακχάρου αίματος να μετατρέπεται σε ουσιαστική γνώση που θα καθοδηγήσει τη λήψη ή αποφυγή τροφής και τη δοσολογία της ινσουλίνης.\nΟι νέοι μικροί και γρήγοροι μετρητές σακχάρου (π.χ. FreeStyle Precision, FreeStyle Freedom Lite και FreeStyle Lite) προσφέρονται για μεταφορά ακόμη και στις μικρές γυναικείες τσάντες και μπορούν να χρησιμοποιηθούν σχεδόν παντού για να δώσουν ένα γρήγορο και έγκυρο αποτέλεσμα. Έτσι, όχι πια με υποθέσεις αλλά με συγκεκριμένες τιμές, ελέγχεται η επάρκεια της χορηγούμενης ινσουλίνης, επιβεβαιώνεται ή όχι κατά πόσο το υποκειμενικό αίσθημα υπογλυκαιμίας, αντιστοιχεί πραγματικά σε χαμηλή τιμή σακχάρου, ώστε να αποφευχθεί άσκοπη υπερκατανάλωση υδατανθράκων/ ζάχαρης που θα επιβαρύνει τον γλυκαιμικό έλεγχο. Επιπλέον, πριν από μια έντονη ή παρατεταμένη σωματική άσκηση, όπως κολύμβηση ή ποδηλασία, ο αυτοέλεγχος του σακχάρου θα καθοδηγήσει το ποσό των απαραίτητων υδατανθράκων που θα πρέπει να καταναλωθούν για να αποφευχθεί μια υπογλυκαιμία ή θα κατευθύνει την απόφαση προσαρμογής της δόσης της ινσουλίνης. Σε εμπύρετες λοιμώξεις ή άλλες ασυνήθεις καταστάσεις, όπου το άτομο κινδυνεύει να απορρυθμιστεί, ο συχνός αυτοέλεγχος του σακχάρου αίματος θα αποκαλύψει μια σημαντική υπεργλυκαιμία, δηλαδή αύξηση του σακχάρου αίματος, ώστε έγκαιρα να χορηγηθούν διορθωτικές δόσεις ινσουλίνης και να αποφευχθεί βαρύτερη απορρύθμιση, δηλαδή διαβητική κετοοξέωση. Ακόμη και η δυνατότητα της συνεχούς καταγραφής του σακχάρου αίματος από τον υποδόριο ιστό, που υπάρχει στις μέρες μας, δεν αντικαθιστά τον αυτοέλεγχο με συχνές μετρήσεις σακχάρου αίματος, αλλά αντίθετα στηρίζεται στον αυτοέλεγχο αυτό για επιβεβαίωση και 'καλιμπράρισμα' των τιμών που δίνει.\nΗ καλή γλυκαιμική ρύθμιση και η ευελιξία στις θεραπευτικές αποφάσεις είναι οι στόχοι της σύγχρονης αντιμετώπισης του σακχαρώδη διαβήτη, με σκοπό την αποφυγή μακροχρόνιων επιπλοκών. Είναι σαφές λοιπόν, ότι αυτοί οι στόχοι που μπορούν να επιτευχθούν μόνο με συχνό αυτοέλεγχο του σακχάρου αίματος και επαρκείς γνώσεις του ατόμου στην προσαρμογή των δόσεων ινσουλίνης ή της απαραίτητης ποσότητας της τροφής, συμβάλλουν ώστε οι τιμές σακχάρου αίματος να διατηρούνται για όσο μεγαλύτερο διάστημα γίνεται μέσα ή τουλάχιστον πολύ κοντά στα φυσιολογικά όρια. Συνεπώς, καλή γλυκαιμική ρύθμιση σημαίνει και μακρόχρονη ποιότητα ζωής.\n*** Εγκυμοσύνη και διαβήτης\nΤο ότι έχετε διαβήτη δεν σημαίνει ότι πρέπει να αναβάλετε μια εγκυμοσύνη. Η πάθηση αυτή δεν επηρεάζει τη γονιμότητά σας και κανονικά δεν πρέπει να δυσκολευτείτε να συλλάβετε, εκτός αν ανήκετε στη μειονότητα εκείνη των γυναικών που έχουν σοβαρές επιπλοκές ή των οποίων ο διαβήτης δεν ελέγχεται πλήρως.\nΑν σκοπεύετε να μείνετε έγκυος στο εγγύς μέλλον, καλό θα ήταν να βεβαιωθείτε ότι τα επίπεδα σακχάρου στο αίμα σας ελέγχονται όσο το δυνατόν καλύτερα. Επιπλέον, θα πρέπει να αρχίσετε να παίρνετε συμπληρώματα φολικού οξέος. Συζητήστε με τον γιατρό σας - μπορεί να ανακαλύψετε ότι το νοσοκομείο σας διαθέτει μία ειδική συμβουλευτική υπηρεσία. Τα υψηλά επίπεδα σακχάρου στο αίμα στις αρχές της εγκυμοσύνης μπορεί να επηρεάσουν την ανάπτυξη του εμβρύου.\nΌταν είστε έγκυος, πρέπει να παρακολουθείτε τα επίπεδα σακχάρου στο αίμα σας με ιδιαίτερη προσοχή, διότι αν αυξηθούν υπερβολικά μπορεί να επηρεάσουν το έμβρυο. Αυτό μπορεί να σημαίνει ότι το έμβρυο θα αναπτυχθεί υπερβολικά γρήγορα ή ότι θα συσσωρευτεί υπερβολικό υγρό στις περιβάλλουσες μεμβράνες. O γιατρός σας θα θελήσει πιθανότατα να σας βλέπει κάθε λίγες εβδομάδες και θα σας ζητήσει επίσης να ελέγχετε μόνες σας τα επίπεδα σακχάρου στο αίμα σας πιο συχνά από ό,τι συνήθως. Την περίοδο αυτή, η δόση της ινσουλίνης σας μπορεί να διπλασιαστεί ή ακόμα και να τριπλασιαστεί, αλλά θα επανέλθει στη φυσιολογική δόση μετά τον τοκετό. Η ινσουλίνη δεν μπορεί να βλάψει το μωρό σας και δεν φαίνεται να μειώνει τα επίπεδα του σακχάρου στο αίμα του μωρού σας· επίσης, δεν χρειάζεται να ανησυχείτε ότι μπορεί να το τραυματίσετε αν κάνετε ενέσεις στην κοιλιά σας. Η υπογλυκαιμία στη μητέρα δεν έχει φανεί να βλάπτει το έμβρυο κατά οποιονδήποτε τρόπο.\nΥπάρχουν πολλές πιθανότητες να μπορέσετε να γεννήσετε με φυσιολογικό τοκετό, αν και κάποιες γυναίκες αναγκάζονται να κάνουν καισαρική τομή. Αυτό συμβαίνει διότι ορισμένα μωρά διαβητικών μητέρων με υψηλότερα επίπεδα σακχάρου στο αίμα μπορεί να έχουν μεγαλώσει υπερβολικά για ένα φυσιολογικό τοκετό. O μαιευτήρας και ο γιατρός που παρακολουθεί τον διαβήτη σας θα συζητήσουν μαζί σας προκαταβολικά τις επιλογές που έχετε και αν αποφασισθεί ένας φυσιολογικός τοκετός, ενδεχομένως να χρειαστείτε ένα ενδοφλέβιο έγχυμα από ινσουλίνη και διαλύματα σακχάρων προκειμένου να ελεγχθεί ο διαβήτης σας κατά τη διάρκεια του τοκετού. Oι τεράστιες πρόοδοι που έχουν γίνει τα τελευταία χρόνια όσον αφορά την προγεννητική φροντίδα των γυναικών που πάσχουν από διαβήτη, σας επιτρέπουν να προσμένετε μία υγιή εγκυμοσύνη και ένα φυσιολογικό, υγιές μωρό.\nΕμφάνιση διαβήτη κατά την εγκυμοσύνη\nOρισμένες γυναίκες μπορεί να αναπτύξουν για πρώτη φορά διαβήτη κατά τη διάρκεια της εγκυμοσύνης και να επανέλθουν στα φυσιολογικά επίπεδα γλυκόζης στο αίμα μετά τον τοκετό. Συνήθως, ο διαβήτης κύησης, όπως είναι γνωστός, μπορεί να διατηρηθεί υπό έλεγχο με τη σωστή διατροφή, αν και ορισμένες γυναίκες μπορεί να χρειαστούν ενέσεις ινσουλίνης. Δεν θα ακολουθήσετε αγωγή με δισκία κατά τη διάρκεια της εγκυμοσύνης σας. Μετά τον τοκετό, θα σας γίνει σύσταση να προσέχετε το βάρος σας και να ακολουθήσετε μία υγιεινή διατροφή, διότι αντιμετωπίζετε μεγαλύτερο κίνδυνο να αναπτύξετε μη ινσουλινοεξαρτώμενο διαβήτη αργότερα στη ζωή σας. Oι έγκυοι γυναίκες που ακολουθούν αγωγή με ινσουλίνη πρέπει να ακολουθούν όλες τις συμβουλές σχετικά με τη διατροφή, την άσκηση κ.λπ. για τους ασθενείς με ινσουλινοεξαρτώμενο διαβήτη όπως περιγράφηκαν στα προηγούμενα κεφάλαια. health.in.gr\n*** Τα πάντα για την υπογλυκαιμία\nΜόνο όταν ακολουθείτε αγωγή με ινσουλίνη ή δισκία σουλφονιλουριών χρειάζεται να ανησυχείτε για την υπογλυκαιμία. Αν ο διαβήτης σας ελέγχεται απλώς μόνο με δίαιτα ή αν παίρνετε διγουανίδια ή ακαρβόζη, δεν υπάρχει περίπτωση να αντιμετωπίσετε αυτό το πρόβλημα.\nΤα προηγούμενα χρόνια, κάποιος που άρχιζε να παίρνει ινσουλίνη ήταν ενδεχομένως υποχρεωμένος να αντιμετωπίσει μία εσκεμμένη υπογλυκαιμική αντίδραση ώστε να γνωρίζει πώς είναι. Στην εποχή μας, δεν υπάρχουν πολλές πιθανότητες να σας συστήσει ο γιατρός σας κάτι τέτοιο, καθώς δεν πρόκειται για κάτι ιδιαίτερα ευχάριστο! Πραγματοποιώντας μία εξέταση των επιπέδων σακχάρου στο αίμα στο σπίτι, μπορείτε να διαπιστώσετε εύκολα και γρήγορα αν τα επίπεδα της γλυκόζης σας έχουν μειωθεί πολύ και να προβείτε, αν χρειαστεί, στις απαραίτητες ενέργειες. Μία από τις πιο σημαντικές πλευρές της φροντίδας ατόμων με διαβήτη είναι η πρόληψη των υπογλυκαιμικών αντιδράσεων. Αυτό σημαίνει ότι κάθε ενδιαφερόμενο άτομο πρέπει να συζητά για την αγωγή του και να πραγματοποιεί τις τυχόν απαιτούμενες ρυθμίσεις ούτως ώστε να ταιριάζει με τον τρόπο ζωής του και κυρίως με τον τρόπο διατροφής και εργασίας του.\nΑυτό δεν είναι πάντα εύκολο και ενίοτε απαιτεί κάποιους συμβιβασμούς. Συνήθως, πρέπει να δεχθείτε ότι δεν υπάρχει άλλη εναλλακτική λύση πέρα από το να τρωτε τακτικά γεύματα, όσο ενοχλητικό και αν σας φαίνεται. Παρόλα αυτά, με τους διάφορους τύπους ινσουλίνης και συσκευών ενέσεων είναι σίγουρο ότι θα καταφέρετε να βρείτε ένα πρόγραμμα που να σας ταιριάζει. Τα συχνά υπογλυκαιμικά επεισόδια σημαίνουν ότι πρέπει να επισκεφθείτε τον γιατρό ή τη νοσοκόμα σας και να δείτε πώς μπορούν να ρυθμιστούν η φαρμακευτική αγωγή σας και/ή ο τρόπος διατροφής σας προκειμένου να εμποδιστεί η περαιτέρω εκδήλωσή τους.\nΤο να τρωτε αργότερα από ό,τι είχατε υπολογίσει ή προγραμματίσει, κάτι που επόμενο είναι να συμβεί μερικές φορές. Αν έχετε κάνει την ένεσή σας και κατόπιν δεν μπορείτε να φάτε για κάποιο λόγο, πρέπει να καταναλώσετε ένα μικρό σνακ με υδατάνθρακες (όπως ένα μπισκότο), που θα πρέπει να έχετε στη διάθεσή σας ανά πάσα στιγμή.\nΜια ξαφνική και έντονη σωματική άσκηση - όπως το να τρέξετε πίσω από κάποιο λεωφορείο.\nΑντιμετωπίζοντας την υπογλυκαιμία\nΜία σχετικά ήπια αντίδραση μπορεί συνήθως να αντιμετωπιστεί αρκετά εύκολα - ένα ποτήρι Lucozade ή λεμονάδα πρέπει λογικά να είναι αρκετά. Να θυμάστε, ωστόσο, ότι τα αναψυκτικά διαίτης περιέχουν τεχνητά γλυκαντικά και όχι ζάχαρη και κατά συνέπεια είναι άχρηστα σε αυτή την κατάσταση. Βεβαιωθείτε ότι, όπου και να είστε, έχετε πάντα μαζί σας κάποιο είδος έτοιμου υδατάνθρακα, όπως ένα μπισκότο. Αυτό είναι ιδιαίτερα σημαντικό αν είστε οδηγός ή αν ετοιμάζεστε να κάνετε κάποιας μορφής εντατική άσκηση. Για περισσότερες πληροφορίες σχετικά με αυτό δείτε τα κεφάλαια για τη δίαιτα και την άσκηση.\nΠολύ περιστασιακά, μπορεί να διαπιστώσετε ότι τα επίπεδα σακχάρου στο αίμα σας μειώνονται τόσο γρήγορα που δεν προλαβαίνετε να κάνετε τις διορθωτικές ενέργειες που περιγράφονται πιο πάνω. Μπορεί να νυστάξετε ή να χάσετε τις αισθήσεις σας, ίσως ακόμα και να πάθετε μία κρίση επιληψίας. Πρόκειται προφανώς για μία τρομακτική προοπτική τόσο για εσάς όσο και για τους γύρω σας και πρέπει να λάβετε τα απαραίτητα μέτρα ούτως ώστε να μην επαναληφθεί. Αυτό σημαίνει ότι πρέπει να συμβουλευτείτε τον γιατρό σας προκειμένου να λυθεί το πρόβλημα. Υπάρχουν πολλοί διαφορετικοί τρόποι αντιμετώπισης ενός ατόμου που παθαίνει μία υπογλυκαιμία σοβαρής μορφής. Υπάρχει, για παράδειγμα, μία ορμόνη που ονομάζεται γλυκαγόνη, η οποία προκαλεί την αύξηση των επιπέδων σακχάρου στο αίμα και διατίθεται σε ενέσιμη μορφή. Μπορούν να σας κάνουν την ένεση στον βραχίονα ή στους γλουτούς και αφού συνέλθετε, μπορείτε να πιείτε ή να φάτε κάτι.\nΕίναι φυσικό να ανησυχείτε, εσείς και η οικογένειά σας, μήπως πάθετε υπογλυκαιμία ενόσω κοιμάστε ή ακόμα μήπως πάθετε υπογλυκαιμία και δεν ξυπνήσετε. Αυτή είναι μία ιδιαίτερα τρομακτική προοπτική για τους γονείς ενός μικρού παιδιού με ινσουλινοεξαρτώμενο διαβήτη. Στην πραγματικότητα, το πρόβλημα δεν είναι τόσο δραματικό. Κατ, αρχήν, το πιθανότερο είναι να ξυπνήσετε από τα συμπτώματα της πτώσης των επιπέδων σακχάρου στο αίμα. Μπορεί να αισθανθείτε νευρικότητα, ανησυχία ή εκνευρισμό. Ενίοτε, η ανησυχία σας μπορεί να ξυπνήσει τον σύντροφό σας ακόμα κι αν εσείς εξακολουθήσετε να κοιμάστε. Δεν είναι σπάνιο, όμως, να περάσετε μία σοβαρή υπογλυκαιμική αντίδραση χωρίς να ξυπνήσετε. O οργανισμός σας ενεργοποιεί διάφορες ορμόνες, αντιδρώντας στη μείωση των επιπέδων σακχάρου στο αίμα, οι οποίες θα διεγείρουν την αποδέσμευση της αποθηκευμένης γλυκόζης, για να διορθωθεί η κατάσταση. Ύστερα από μία αντίδραση όπως αυτή, θα ξυπνήσετε με πονοκέφαλο και συμπτώματα που θυμίζουν πολύ τα επακόλουθα μέθης. Μερικές φορές, μπορεί να υπάρξει μία ακραία αλλαγή προς την αντίθετη κατεύθυνση και να αυξηθούν τα επίπεδα σακχάρου στο αίμα σας υπερβολικά. Αν σας συμβαίνει συχνά να αισθάνεστε άσχημα όταν ξυπνάτε και να παρουσιάζετε τέτοια συμπτώματα, καλό θα ήταν να ελέγξετε μερικές φορές τα επίπεδα σακχάρου στο αίμα σας νωρίς το πρωί (2-4 π.μ.) για να δείτε αν έχετε υπογλυκαιμικές αντιδράσεις τις οποίες δεν συνειδητοποιείτε. Έτσι τουλάχιστον θα καταλάβετε γιατί αισθάνεστε τόσο άσχημα και θα πρέπει να μιλήσετε στον γιατρό σας σχετικά με τη ρύθμιση ή την αλλαγή της βραδινής σας δόσης ινσουλίνης.\nΠιθανότατα έχετε διαβάσει διάφορες ιστορίες για άτομα με διαβήτη που παραπονιούνται ότι έχουν χάσει το «σύστημα έγκαιρης προειδοποίησής» τους για μία υπογλυκαιμική αντίδραση. Πολλοί από αυτούς πιστεύουν ότι αυτό συνέβη ως αποτέλεσμα της αλλαγής από ζωική σε ανθρώπινη ινσουλίνη. Προτού εξετάσουμε αυτό το ζήτημα, θα αναφερθούμε σε κάποιους άλλους λόγους που μπορεί να οδηγήσουν στην απώλεια αυτών των προειδοποιητικών μηχανισμών. Εδώ και μερικά χρόνια, έχει γίνει σαφές ότι τα άτομα που έχουν διαβήτη για πολλά χρόνια γίνονται λιγότερο ικανά να προβλέψουν πότε πρόκειται να πάθουν υπογλυκαιμία. Φαίνεται ότι οι προειδοποιητικές ενδείξεις γίνονται λιγότερο αισθητές ύστερα από 15-20 χρόνια αγωγής με ινσουλίνη. Παρόλο που κανείς δεν γνωρίζει γιατί ακριβώς συμβαίνει αυτό, είναι γεγονός ότι η ικανότητα του παγκρέατος να αποδεσμεύει γλυκαγόνη αντιδρώντας στα χαμηλά επίπεδα σακχάρου στο αίμα μειώνεται με τον χρόνο. Oρισμένα άτομα λένε ότι τα συμπτώματά τους αλλάζουν, ενώ άλλα λένε ότι εκδηλώνονται τόσο γρήγορα που δεν έχουν τον χρόνο να προβούν στις διορθωτικές ενέργειες. Το πρόβλημα είναι πιο συνηθισμένο στα άτομα των οποίων η μέση τιμή επιπέδων σακχάρου στο αίμα βρίσκεται στα κατώτερα φυσιολογικά όρια. Μερικές φορές, αρκεί να ρυθμίσει κανείς την αγωγή του ούτως ώστε να αυξηθούν ελαφρά τα επίπεδα σακχάρου στο αίμα του και τα παλιά του συμπτώματα επιστρέφουν· ωστόσο, κάθε αλλαγή τέτοιου είδους πρέπει πρώτα να συζητείται διεξοδικά με τον θεράποντα γιατρό.\nΜπορεί να αποφευχθεί η υπογλυκαιμία με τη συνεχή διατήρηση υψηλών επιπέδων γλυκόζης στο αίμα, τα οποία αυξάνουν όμως θεαματικά τον κίνδυνο ανάπτυξης επιπλοκών του διαβήτη. Oι ασθενείς που παίρνουν ινσουλίνη μπορεί να θεωρήσουν ότι είναι πολύ δύσκολο να βρουν και να διατηρήσουν τη λεπτή ισορροπία μεταξύ της επικίνδυνης υπογλυκαιμίας και της ενοχλητικής υπογλυκαιμίας, αλλά είναι πολύ πιο απλό στην εποχή μας με τα διάφορα σκευάσματα και τις συσκευές ενέσεων που διατίθενται. Αν παθαίνετε συχνά υπογλυκαιμικές κρίσεις και παρουσιάζετε στη συνέχεια υψηλά επίπεδα σακχάρου στο αίμα, συμβουλευτείτε την ομάδα των γιατρών σας, καθώς αυτό μπορεί να σημαίνει ότι η αγωγή που ακολουθείτε ενδεχομένως να χρειάζεται ρύθμιση ή αλλαγή. health.in.gr\n*** Παιδιά με διαβήτη\nΕίναι δύσκολο να εμποδίσει κανείς ένα παιδί να τρέξει και να καταναλώσει ενέργεια, και κατά συνέπεια είναι δύσκολο να διατηρηθεί η σωστή ισορροπία μεταξύ των ενέσεων ινσουλίνης και των γευμάτων του. Η συνήθης απάντηση στο πρόβλημα είναι να γίνονται δύο με τρεις ενέσεις την ημέρα με ένα μείγμα ινσουλινών ταχείας και μεσαίας δράσης.\nΕίναι λογικό να ανησυχείτε μήπως το παιδί σας παρουσιάσει κάποια υπογλυκαιμική αντίδραση και να δυσκολεύεστε να το αφήσετε από το μάτια σας. Καθώς αυτά μεγαλώνουν και εσείς συνηθίζετε ολοένα και περισσότερο να χειρίζεστε τον διαβήτη, θα μπορέσετε σιγά σιγά να του επιτρέψετε να γίνει πιο ανεξάρτητο. Τα παιδιά μπορούν να μάθουν να κάνουν μόνα τους τις ενέσεις τους σε οποιαδήποτε ηλικία, αν και θα θελήσετε μάλλον να συνεχίσετε να ελέγχετε τις δόσεις της ινσουλίνης. Τα ενέσιμα στυλό έχουν συμβάλει πολύ στην αντιμετώπιση αυτού του προβλήματος, λόγω της ευχρηστίας τους και της ευκολίας επιλογής της δόσης της ινσουλίνης.\nΤα παιδιά μπορεί να μην τα καταφέρνουν ιδιαίτερα με τις εξετάσεις αίματος και να δυσκολεύονται να τις κάνουν γιατί τα δάχτυλά τους είναι πολύ μικρά. Αντ, αυτών, λοιπόν, συστήνονται συχνά οι εξετάσεις ούρων, είτε μόνες τους είτε συνδυασμένες με περιστασιακές εξετάσεις αίματος. Μόλις το παιδί σας μεγαλώσει λίγο, θα πρέπει να το ενθαρρύνετε να συνηθίσει να ελέγχει τακτικά τα επίπεδα σακχάρου στο αίμα του. Μην εκπλαγείτε, ωστόσο, αν αντιδράσει. Η εξέγερση αποτελεί φυσιολογικό χαρακτηριστικό της ανάπτυξης, και πολλοί έφηβοι περνούν μία περίοδο κατά την οποία αρνούνται να συνεργαστούν όσον αφορά τη φροντίδα του διαβήτη τους. Είναι δύσκολο να αντιμετωπίσει κανείς μία τέτοια κατάσταση, αλλά είναι καλύτερα να αποφύγετε την άμεση αντιπαράθεση όσο περισσότερο μπορείτε. Να θυμάστε ότι είναι περισσότερο σημαντικό για το παιδί σας να συνεχίσει να παίρνει τακτικά την ινσουλίνη του παρά να ελέγχει συχνά τα επίπεδα σακχάρου στο αίμα του.\nΤα επίπεδα σακχάρου στο αίμα των παιδιών μπορεί να μειωθούν αρκετά γρήγορα, ιδίως αν είναι ιδιαίτερα ενεργητικά. Ως εκ τούτου, ίσως είναι δύσκολο να εντοπιστούν έγκαιρα οι προειδοποιητικές ενδείξεις. Τα πολύ μικρά παιδιά μπορεί να μην τα αντιληφθούν και καθόλου. Όταν τα επίπεδα της γλυκόζης στο αίμα πέσουν τόσο χαμηλά που το παιδί αισθανθεί νύστα ή ακόμα χάσει τις αισθήσεις του, η καλύτερη θεραπεία είναι η γλυκαγόνη. Καλό είναι να έχετε πάντα λίγη πρόχειρη όταν φροντίζετε ένα μικρό παιδί με διαβήτη.\nΌταν αυτή η θεραπεία αποδώσει, το παιδί χρειάζεται να καταναλώσει κάποιους υδατάνθρακες υπό τη μορφή τροφής ή κάποιου γλυκού ποτού. Καθώς το πρόβλημα έχει τις περισσότερες πιθανότητες να παρουσιασθεί ενόσω το παιδί αθλείται, είναι σημαντικό να γνωρίζει ο αρχηγός της ομάδας, ο δάσκαλος ή οποιοσδήποτε άλλος είναι υπεύθυνος (ή ένας φίλος αν τα παιδιά δεν τελούν υπό επιτήρηση) τι ακριβώς να κάνει αν παρουσιάσει κάποια υπογλυκαιμική αντίδραση. Σε κάθε περίπτωση, όταν το παιδί σας αρχίσει να πηγαίνει σχολείο, είναι σημαντικό να γνωρίζει το προσωπικό ότι πάσχει από διαβήτη και να ξέρει τι πρέπει να κάνει αν παρουσιάσει κάποια υπογλυκαιμική αντίδραση. Θα πρέπει επίσης να βεβαιωθείτε ότι είναι ενήμερο και το προσωπικό της καντίνας, ώστε να βοηθάει το παιδί σας να επιλέξει το κατάλληλο γι, αυτό κολατσιό!\nΗ ποσότητα της τροφής που καταναλώνει ένα παιδί μπορεί να ποικίλλει από ημέρα σε ημέρα έως και κατά 50%. Αν έχετε ποτέ φροντίσει μικρά παιδιά, γνωρίζετε πόσο δύσκολο είναι να τα πείσει κανείς να βάλουν κάτι στο στόμα τους ορισμένες ημέρες και άλλες φορές δεν μπορεί κανείς να τα κάνει να σταματήσουν να τρωνε. Αυτό είναι κάτι που δυσκολεύει προφανώς αρκετά τη ζωή όσων έχουν παιδιά με διαβήτη. Κατά κανόνα, η βασική προτεραιότητά σας είναι να δίνετε στο παιδί σας κάτι να φαει όποτε πεινάει, ακόμα και αν αυτό σημαίνει ότι τρωει περισσότερο από ό,τι υπαγορεύει η δίαιτά του. Καθώς τα παιδιά μεγαλώνουν, χρειάζονται μεγαλύτερες δόσεις ινσουλίνης και οι θετικές εξετάσεις ούρων ή τα υψηλά επίπεδα σακχάρου στο αίμα σημαίνουν μάλλον ότι χρειάζονται περισσότερη ινσουλίνη παρά ότι χρειάζονται λιγότερο φαγητό. Τα χαμηλά επίπεδα σακχάρου, από την άλλη πλευρά, μπορεί να σημαίνουν ότι το παιδί χρειάζεται είτε λιγότερη ινσουλίνη είτε περισσότερο φαγητό και αυτό θα πρέπει να συζητηθεί με τον γιατρό του.\nΠολλά παιδιά παραβιάζουν τους κανόνες και τρωνε κρυφά γλυκά ή σοκολάτα. Ωστόσο, δεν πρέπει να μειώσετε τη συνήθη μερίδα του φαγητού του προκειμένου να αντισταθμίσετε αυτούς τους επιπλέον απαγορευμένους υδατάνθρακες. Αν το παιδί σας είναι αρκετά μεγάλο για να καταλάβει, προσπαθήστε να του εξηγήσετε ήρεμα ότι αυτή του η «απάτη» θα οδηγήσει στην αύξηση των επιπέδων σακχάρου στο αίμα του και αυτό, με τη σειρά του, μπορεί να οδηγήσει σε επιπλοκές. Η ήρεμη και μετρημένη συζήτηση είναι ίσως η καλύτερη μέθοδος. Τα παιδιά με διαβήτη θα χρειαστεί να λάβουν τις ίδιες προφυλάξεις με τους ενηλίκους όταν βγουν από την καθημερινή τους ρουτίνα, π.χ. λόγω ενός ταξιδιού ή κάποιας ασθένειας. Θα πρέπει επίσης να μάθουν πώς να φροντίζουν τον εαυτό τους όταν ασκούνται και να ακολουθούν τους ευνόητους κανόνες. Αν έχετε οποιαδήποτε αμφιβολία σχετικά με το πώς να χειριστείτε κάποια από αυτές τις καταστάσεις, η ομάδα των γιατρών του παιδιού σας θα χαρεί να σας συμβουλεύσει.\nΑντιδράσεις της οικογένειας\nΌταν ένα παιδί με διαβήτη έχει αδέλφια, αυτά μπορεί να ζηλέψουν την επιπλέον προσοχή που συγκεντρώνει λόγω της πάθησής του. Κατά τον ίδιο τρόπο, το παιδί μπορεί να δυσανασχετεί που εκείνο είναι αναγκασμένο να αντιμετωπίζει τον διαβήτη ενώ τα αδέλφια του όχι. Είναι σημαντικό να συζητηθούν ανοιχτά αυτά τα συναισθήματα. Η συζήτηση - ανά τακτά χρονικά διαστήματα, εφόσον είναι αναγκαίο - μπορεί να συμβάλλει στην αποφυγή των εντάσεων και να ενθαρρύνει τα υπόλοιπα παιδιά σας να καραδοκούν και αυτά για τις ενδείξεις της υπογλυκαιμίας. Αν είναι αρκετά μεγάλα και πρόθυμα, καλό θα ήταν να τους μάθετε πώς να αντιμετωπίζουν μία υπογλυκαιμική κρίση.\nΗ ώρα του φαγητού μπορεί να δώσει αφορμές για οικογενειακές διενέξεις - με τα παιδιά που δεν έχουν διαβήτη να παραπονούνται γιατί είναι υποχρεωμένα να φάνε υγιεινές τροφές! Η αλήθεια, βέβαια, είναι ότι η δίαιτα που συστήνεται στα άτομα τα οποία πάσχουν από διαβήτη είναι η διατροφή που θα έπρεπε να ακολουθούμε όλοι. Είναι δύσκολο για το παιδί που πάσχει από διαβήτη να βλέπει διαρκώς τα υπόλοιπα να τρωνε απαγορευμένες λιχουδιές, όπως γλυκά και σοκολάτα μπροστά του, οπότε κάντε ό,τι μπορείτε για να το αποτρέψετε. Για ακόμα μια φορά, η συζήτηση είναι η μέθοδος που έχει τις περισσότερες πιθανότητες να πετύχει και αν καταφέρετε να πείσετε τα υπόλοιπα παιδιά να περιορίσουν την κατανάλωση γλυκών, θα κάνετε καλό και στη δική τους υγεία.\nΠολλά παιδιά ανακαλύπτουν γρήγορα ότι το να είναι δύσκολα στο φαγητό είναι ένας υπέροχος τρόπος να εκνευρίζουν τους γονείς τους· και τα παιδιά που πάσχουν από διαβήτη δεν αποτελούν εξαίρεση. Μπορεί να καταλαβαίνουν ότι το να αρνούνται να φάνε την ώρα που πρέπει ή το να πάθουν μία υπογλυκαιμική κρίση είναι ένας σίγουρος τρόπος να τραβήξουν όλη την προσοχή πάνω τους. Μπορεί επίσης να αρνηθούν να κάνουν τις εξετάσεις ούρων ή αίματος ή ακόμα και να κατασκευάσουν τα αποτελέσματα. Αυτό είναι προφανώς ανησυχητικό και αποθαρρυντικό για εσάς ως γονείς και μπορεί να προκαλέσει μεγάλη αναστάτωση στην οικογενειακή σας ζωή. Δεν είναι, ωστόσο, καθόλου ασυνήθιστο και δεν πρέπει να αισθάνεστε ένοχοι επειδή νομίζετε ότι δεν μπορείτε να τα βγάλετε πέρα. Η ιατρική ομάδα που παρακολουθεί το παιδί σας έχει δει κατά πάσα πιθανότητα αυτό το πρόβλημα πολλές φορές στο παρελθόν και μπορεί να σας προσφέρει βοήθεια και συμβουλές. Μερικές φορές, μπορεί να είναι χρήσιμο να φέρετε κάποιον τρίτο - έναν οικογενειακό φίλο ή ακόμα και κάποιον ειδικά εκπαιδευμένο σύμβουλο - που μπορεί να βοηθήσει το παιδί να κατανοήσει τις συνέπειες της συμπεριφοράς του. Είναι σημαντικό να καταλάβετε ότι αυτό μπορεί να είναι μερικές φορές ένας τρόπος να εκφράσει το παιδί και τις δικές του βαθιές ανησυχίες για τον διαβήτη του.\n*** Σε φιλικό , στην Αμερική ,\nΛΙΒΕΡΠΟΥΛ -ΟΛΥΜΠΙΑΚΟΣ Πειραιώς 1-0 .-\nΤα γκολ : Το μοναδικό τέρμα της αναμέτρησης σημείωσε ο Στέρλινγκ στο 5ο λεπτό της αναμέτρησης, ενώ για την ελληνική ομάδα ο Γκαζαριάν είχε σουτ στο δοκάρι στο 50ο λεπτό.\nΚίτρινες κάρτες: Τζόνσον, Κουτίνιο, Λούκας - Σιόβας, Σαβιόλα, Σαλίνο.\nΛΙΒΕΡΠΟΥΛ: Τζόουνς, Τζόνσον (62` Κέλι), Σκρτελ, Τουρέ (62` Κόατες), Ενρίκε (46` Κουτίνιο), Τζέραρντ (62` Λούκας), Χέντερσον, Τσαν (46` Άλεν), Στέρλινγκ (74` Ίμπε), Μάρκοβιτς (46` Ρόμπινσον), Στάριτζ (74` Λάμπερτ).\nΟΛΥΜΠΙΑΚΟΣ: Μέγιερι, Μανιάτης (46` Τσόρι), Σαβιόλα (46` Σάμαρης), Εντινγκά (62` Κασάμι), Αβραάμ Παπαδόπουλος (62` Μανωλάς), Αμπιντάλ (46` Ντομίνγκεζ), Σιόβας (71` Αυλωνίτης), Σαλίνο (46` Μαζουακού), Διαμαντάκος (71` Παπάζογλου), Γκαζαριάν (62` Κολοβός), Ντοσεβί (71` Μπουχαλάκης).\n~ Ο Ολυμπιακός παίζει τον τελευταίο αγώνα του με Μάντζεστερ Σίτυ για τον Β’ όμιλο του «International Champions Cup» το Σάββατο (2/8) στις 22:10 στο «TCF Bank Stadium» της Μινεσότα .-\n*** Ανακοίνωσε ακόμα 3 μεταγραφές η Μαύρη Θύελλα\nΜε ανακοίνωση της η ομάδα της Καλαμάτα ανακοίνωσε την απόκτηση τριών ακόμη ποδοσφαιριστών. Πρόκειται για τους Νίκο Λουμπαρδέα (μέσος, 30 ετ.) που αγωνιζόταν στον Παναργειακό , Δημήτρη Ρούσση (αμυντικός, 26 ετ.) που ήταν βασικός στοπερ στη Λάρισα την περασμένη σεζόν ενώ έχει αγωνιστεί και στον Αστέρα Τρίπολης καθώς και του νεαρού Καλαματιανού Παναγιώτη Μαθιόπουλου (επιθετικός, 20 ετ.) που αγωνιζόταν στην Κ20 του Ατρομήτου Αθηνών.\nΕντωμεταξύ σήμερα το απόγευμα η Μαύρη Θύελλα πραγματοποίησε στο στάδιο της παραλίας την πρώτη της προπόνηση ενόψει της νέας σεζόν παρουσία 18 ποδοσφαιριστών και του νέου τεχνικού της ομάδας Νίκου Κουρμπανά.\n*** Καλαμάτα: Μήνυμα τίτλου εν μέσω χαμηλών τόνων στην πρώτη της Θύελλας (φωτογραφίες και βίντεο)\nΒιντεο :1.- http://youtu.be/tsan4_X0BNY , 2.- http://youtu.be/UYtSTwwCJwA , .-\nΜε την ελπίδα ότι η χρονιά που θα ακολουθήσει δεν θα έχει καμία σχέση μ’ αυτήν που προηγήθηκε κι αυτές που διένυσε η ομάδα τις τελευταίες σεζόν, ξεκίνησε χθες η προετοιμασία για τη Μαύρη Θύελλα.\nΗ μεγάλη ομάδα της Μεσσηνίας και της Πελοποννήσου πάτησε γήπεδο, βάζοντας σε λειτουργία τη διαδικασία πρωταθλητισμού και ανόδου στα μονοπάτια τα οποία αξίζει να βρίσκεται με βάση την ιστορία και τη δυναμική της.\nΜπορεί για κάποιους η αρχή να είναι το ήμισυ του παντός, όμως για την Καλαμάτα αυτό δεν ισχύει, καθώς οι εκκρεμότητες είναι αρκετές.\nΤο ευχάριστο είναι ότι διαθέτει όλα εχέγγυα για να διεκδικήσει τον πρωταθλητισμό, όμως θα χρειαστεί μεγάλος δρόμος και κυρίως ελαχιστοποίηση των λαθών.\nΤο στοιχείο αυτό αποτελεί άλλωστε συστατικό της επιτυχίας, όπως δήλωσε και πάλι ο νέος τεχνικός της Μαύρης Θύελλας Νίκος Κουρμπανάς, που βλέπει μέρα με τη μέρα τις συνθήκες να βελτιώνονται.\nΈτσι, στο ξεκίνημα η ομάδα είχε 18 ποδοσφαιριστές να πατούν γήπεδο και να τείθονται στη διάθεσή του, με τη διοίκηση να κάνει πράξεις πολλά από τα θέλω του έμπειρου τεχνικού.\nΗ διοίκηση με μπροστάρη το Γιώργο Ράλλη, προσπαθεί να ξεπεράσει οικονομικές αντιξοότητες, βάζοντας τα θεμέλια για καλύτερες ημέρες στο νέο πρωτάθλημα της Γ’ εθνικής και κυρίως χωρίς να κάνει λάθη του παρελθόντος.\nΦαίνεται πάντως, ότι το πλάνο του κ. Κουρμπανά τηρείται μέχρι τώρα ότι ο έμπειρος τεχνικός ελέγχει κάθε κίνηση.\nΜοναδικές παραφωνίες αποτέλεσαν η έλλειψη κόσμου στην πρώτη της Μαύρης Θύελλας, κάτι που δικαιολογείται σ’ ένα βαθμό λόγω της περιόδου που διανύουμε και το γηπεδικό εμπόδιο, που όπως φάνηκε κι εχθές θα είναι ένα από τα σημαντικότερα στη διάρκεια της σεζόν.\n«Η ομάδα πρέπει να πάρει το πρωτάθλημα»\nΠριν από λίγες ημέρες στην επίσημη παρουσίασή του ο Νίκος Κουρμπανάς φανέρωσε τις προθέσεις του και το έκανε και πάλι χθες στις πρώτες του δηλώσεις εντός αγωνιστικού χώρου:\n«Η χρονιά θα είναι δύσκολη και θα πρέπει να μείνουμε προσηλωμένοι στο στόχο μας που είναι ο πρωταθλητισμός. Θα προσπαθήσουμε να γεμίσουμε το ρόστερ των 23-24 παικτών, όμως δεν θα βιαστούμε και θα βάλουμε παίκτες που μπορούν να βοηθήσουν την προσπάθεια διεκδίκησης της ανόδου.\nΤο μότο μου είναι ξεκάθαρο: η ομάδα πρέπει να πάρει το πρωτάθλημα.\nΘα χρειαστεί πολύ μεγάλη προσήλωση και βοήθεια – στήριξη απ’ όλες τις πλευρές. Κι εσείς να κάνετε την κριτική σας, γιατί αυτό θα έχει μόνο οφέλη για την ομάδα, αρκεί αυτή να είναι καλόπιστη.\nΑποκτήθηκαν κάποιοι παίκτες, η προσπάθεια συνεχίζεται και ευελπιστώ ότι μέχρι το τέλος της εβδομάδας το ρόστερ θα έχει σχεδόν ολοκληρωθεί», τόνισε ο κ. Κουρμπανάς, ο οποίος μετέφερε τον προβληματισμό του για το Δημοτικό Στάδιο και τα εμπόδια που συναντά η ομάδα απέναντι στο ενδεχόμενο μετακόμισης σε γειτονικά γήπεδα.\nΌσον αφορά την προετοιμασία, σε πρώτη φάση τα πρωινά ραντεβού θα είναι καθημερινά, ενώ το πρόγραμμα θα έχει και απογευματινές προπονήσεις, χωρίς ακόμη να έχει ξεκαθαρίσει το μέρος που θα υποδέχεται την ομάδα.\nΡάλλης: «Από δω και πέρα ισχύει το λίγα λόγια και πολλή δουλειά»\nΑπόλυτα ικανοποιημένος από την πορεία των εξελίξεων και συγκρατημένα αισιόδοξος εμφανίστηκε ο πρόεδρος της Καλαμάτας Γιώργος Ράλλης, που μίλησε στους εκπροσώπους των τοπικών ΜΜΕ:\n«Από δω και πέρα ισχύει το λίγα λόγια και πολλή δουλειά. Είμαστε προς τη σωστή κατεύθυνση για την ολοκλήρωση του ρόστερ, αλλά θέλει ακόμη προσπάθεια. Ξεκινάμε με άλλο προπονητή, που έχει διαφορετική φιλοσοφία, αλλά φαίνεται σε πρώτη φάση πως έχει και την ικανότητα για να πετύχει. Είναι νωρίς όμως και ξέρουμε ότι όλα κρίνονται στο γήπεδο.\nΗ ομάδα σιγά σιγά ενισχύεται και γεμίζει από ποδοσφαιριστές. Θα γίνουν σίγουρα 4-5 αξιόλογες μεταγραφές ακόμη για να κάνουν καλύτερες τις προϋποθέσεις. Τα παιδιά που βρίσκονται σήμερα εδώ, με εξαίρεση ίσως τον Κωνσταντακόπουλο που ενδέχεται να δοθεί δανεικός, αποτελούν εξαιρετικές λύσεις, κοιτάμε όμως και κάποιες ακόμη, ακολουθώντας τις οδηγίες του προπονητή, με τον οποίο έχουμε άριστη συνεργασία.\nΤη δεδομένη στιγμή και επειδή ρωτήθηκα, προτεραιότητά μας είναι οι μεταγραφές και η συμπλήρωση του ρόστερ και μετά θα επικεντρωθούμε σε θέματα οργανωτικά – διοικητικά. Δε λέμε όχι σε Μεσσήνιους ποδοσφαιριστές. Εάν προκύψει κάτι αξιόλογο δεν θα γυρίσουμε την πλάτη».\nΣύσσωμη η διοίκηση… ελάχιστος ο κόσμος\nΣτο Δημοτικό Στάδιο παραβρέθηκε σύσσωμο το Δ.Σ. της ομάδας κι αυτό είναι ένα κομμάτι που δημιουργεί αισιοδοξία, αφού φαίνεται ότι σε διοικητικό επίπεδο υπάρχει ισορροπία.\nΑπό την άλλη πλευρά, ελάχιστος ήταν ο κόσμος στο γήπεδο, με τα βίας φίλαθλοι και παλαίμαχοι (Θεοδώρου, Σκαφιδάς, Παυλής κ.α.) ξεπερνούσαν τους 30 κι αυτό είναι ένα στοιχείο που επιδέχεται διάφορες ερμηνείες.\nΕλπίζουμε πάντως στην πορεία και κυρίως με το πέρασμα στις αγωνιστικές υποχρεώσεις, ο κόσμος που διψά και περιμένει πράγματα από τη διοίκηση και την ομάδα, θα φανερώσει τη μεγάλη του αγάπη και στήριξη.\nΣτα «μελανόλευκα» Λουμπαρδέας, Ρούσσης, Μαθιόπουλος… κοντά ο Πολυχρόνης\nΕνίσχυσης συνέχεια για τη Μαύρη Θύελλα, παράλληλα με την επίσημη πρώτη, προχώρησε στην ανακοίνωση της απόκτησης τριών ποδοσφαιριστών.\nΟ λόγος για τον πολύπειρο μέσο Νίκο Λουμπαρδέα, που πέρυσι αγωνίστηκε στον Παναργειακό, έχοντας περάσει από Κόρινθο, Παναχαϊκή, Λαμία, Κορωπί, Θήβα, Νίκη Βόλου και τον 26χρονο κεντρικό αμυντικό Δημήτρη Ρούσση, που πανηγύρισε με τη Λάρισα την άνοδο στη Β’ εθνική, έχοντας αγωνιστεί παλαιότερα σε Παναιτωλικό, Πρέβεζα, Λευκάδα και τη σεζόν 2012-13 στον Αστέρα Τρίπολης, έχοντας τρεις συμμετοχές στο ενεργητικό του.\nΗ τριάδα έκλεισε με τον 20χρονο Καλαματιανό επιθετικό Παναγιώτη Μαθιόπουλο, που τα τρία τελευταία χρόνια ανήκε στα τμήματα υποδομών του Ατρόμητου, ο οποίος και τον είχε αποκτήσει από το Μεσσηνιακό.\nΠαράλληλα, η Καλαμάτα έχει προχωρημένες επαφές με τον 20χρονο μέσο επιθετικό Δημήτρη Πολυχρόνη, που επίσης προέρχεται από τις μικρές ομάδες του Ατρόμητου.\nΚάνοντας αναφορά στα τελευταία μεταγραφικά αποκτήματα, δεν θα μπορούσαμε να μην αναφερθούμε αναλυτικά στους ποδοσφαιριστές που έχει η Μαύρη Θύελλα στο ξεκίνημά της. Θυμίζουμε ότι ανανέωσαν τη συνεργασία τους και συνεχίζουν οι Καλαντζής, Σκαρλάτος, Ηλιόπουλος αλλά και οι νεαροί Κακαλής, Βασιλόπουλος, Κουντάνης, ενώ η μέχρι τώρα διαδικασία ισχυροποίησης περιλαμβάνει και τα ονόματα των Άκη Βασιλειάδη, Δημήτρη Μούζου, Παναγιώτη Νιφορόπουλου, Νίκου Χαρίτου, Τάσου Χριστοφιλέα, Πέτρου Δημητριάδη και Βασίλη Τριάντου.\nΠροβληματισμός για το γήπεδο και κοιτάζει τις άλλες λύσεις\nΈνα στοιχείο που συζητήθηκε έντονα από τους παρευρισκόμενους στο Δημοτικό Στάδιο, είναι αυτό της κατάστασης στην οποία βρίσκεται ο αγωνιστικός χώρος του γηπέδου.\nΣε πολλά σημεία οι γούβες έκαναν την εμφάνισή τους, δημιουργώντας λογική ανησυχία, αφού υπάρχει ο κίνδυνος του τραυματισμού.\nΟ Νίκος Κουρμπανάς μετέφερε την ανησυχία αυτή στη διοίκηση, που ευελπιστεί ότι ο Δήμος θα πράξει τα δέοντα.\nΌσον αφορά τις λύσεις που εξετάζονται για την περίοδο της προετοιμασίας – τα πρωινά οι προπονήσεις θα γίνονται στο Στάδιο – υπάρχει αισιοδοξία ότι στο τέλος θα βρεθεί λύση για παραχώρηση του γηπέδου του Μεσσηνιακού, ενώ σε αντίθετη περίπτωση η ομάδα θα κινηθεί προς «περιφερειακές» λύσεις.\nΩστόσο, ανησυχία δημιουργεί η άρνηση κάποιων παραγόντων των ομάδων που χρησιμοποιούν δημοτικά γήπεδα, να υποδεχθούν οι συγκεκριμένες εγκαταστάσεις την Καλαμάτα, κάτι που ανέφερε άλλωστε στις δηλώσεις του και ο κ. Κουρμπανάς.\nΕάν δεν προχωρήσει η λύση της Μικρομάνης ή κάποια από τις περιφερειακές, τότε η ομάδα θα στραφεί στο γήπεδο του Ασπροχώματος που διαθέτει πλαστικό χλοοτάπητα.\n*** ΚΑΕ Παναθηναϊκός : Ανακοίνωσε τον Λευτέρη Μποχωρίδη του 'Αρη!\nΤο τυπικό μέρος της μεταγραφής του Λευτέρη Μποχωρίδη στον Παναθηναϊκό ολοκληρώθηκε αφού οι ''πράσινοι'' ανακοίνωσαν τη συμφωνία με τον 20χρονο γκαρντ για τα επόμενα πέντε χρόνια.\nΟ 'Αρης έδωσε τη συγκατάθεσή του για τη μεταγραφή του Λευτέρη Μποχωρίδη στον Παναθηναϊκό κι έτσι κάμφθηκε το τελευταίο εμπόδιο της μετακίνησης του νεαρού γκαρντ στους ''πράσινους''.\nΗ ΚΑΕ Παναθηναϊκός ανακοίνωσε την απόκτηση του 20χρονου γκαρντ για τα επόμενα πέντε χρόνια. Έτσι, λοιπόν, μετά τους Λούντζη, Παπαγιάννη, Κόνιαρη, το ''τριφύλλι'' ενέταξε στο δυναμικό του έναν ακόμα παίκτη που θα αποτελέσει τη ''βάση'' της ομάδας για τα επόμενα χρόνια.\n''Η ΚΑΕ Παναθηναϊκός ανακοινώνει την επίτευξη πενταετούς συμφωνίας με τον Λευτέρη Μποχωρίδη.\nΟ Μποχωρίδης είναι διεθνής με την Εθνική ομάδα των Νέων με την οποία συμμετείχε φέτος στο Ευρωπαϊκό Πρωτάθλημα της Κρήτης έχοντας 12.5 πόντους, 4.3 ριμπάουντ και 4 ασίστ ανά παιχνίδι. Πέρσι έλαβε μέρος στην προετοιμασία της Εθνικής Ανδρών''.\n*** Αύριο Τετάρτη 30-07-2014 στο Βέλγιο για το Ευρωπαϊκό ποδόσφαιρο προκριματικά Τσάμπιονς Λίγκ : ΣΤΑΝΤΑΡ ΛΙΕΓΗΣ - ΠΑΝΑΘΗΝΑΪΚΟΣ ;\n*** Σε φιλικό : ΛΕΒΑΔΕΙΑΚΟΣ - ΠΛΑΤΑΝΙΑΣ 1-0 .- ^\n~ Ο Λεβαδειακός επικράτησε 1-0 του Πλατανιά, σε φιλικό αγώνα ο οποίος έγινε στο Καρπενήσι, όπου προετοιμάζονται οι δύο ομάδες εν όψει της νέας σεζόν και της έναρξης του πρωταθλήματος της Σούπερ Λίγκας. Το μοναδικό γκολ της αναμέτρησης σημείωσε στο 19ο λεπτό ο Κονέ.\n*** Την πέμπτη 31-07-2014 : ΜΑΙΝΤΣ Γερμανίας-ΑΣΤΕΡΑΣ Τρίπολης ;\nΤο πρωί της Τρίτης ολοκληρώθηκε η προετοιμασία του Αστέρα Τρίπολης για τον αγώνα της Πέμπτης (21:30) με την Μάιντς για τον τρίτο προκριματικό γύρω του Europa League. Ο προπονητής των Αρκάδων, Νίκος Βεργέτης, ανακοίνωσε την αποστολή που αποτελείται από είκοσι ποδοσφαιριστές και ταξιδέψει στην Γερμανία.\nΗ αποστολή του Αστέρα Τρίπολης: Μπαντής, Θεοδωρόπουλος, Λούι, Κιτοκό, Παπαχρήστος, Κυριακόπουλος, Παντελιάδης, Σανκαρέ, Γκόιαν, Κουρμπέλης, Μουνάφο, Ζησόπουλος, Τσοκάνης, Τορμένα, Μάσα, Μπαντιμπανγκά, Νίκο Φερνάντεθ, Ντε Μπλάσις, Ρόλε, Μπακασέτας.\n~ Οι Αρκάδες θα αναχωρήσουν το πρωί της Τετάρτης για την Γερμανία, όπου πρώτα θα φτάσουν στην Φρανκφούρτη και ύστερα με πούλμαν θα μεταβούν στο Μάιντς.\n~ Το βράδυ της ίδιας μέρας στις 20:45 (ώρα Ελλάδας), ο Βεργέτης θα παραχωρήσει συνέντευξη τύπου στους εκπροσώπους των ΜΜΕ, ενώ στη συνέχεια θα γίνει η προπόνηση της ομάδας στο «Coface Arena» όπου θα γίνει ο αγώνας με την Μάιντς.\n~* Διαιτητής της αναμέτρησης θα είναι ο Πορτογάλος, Μανουέλ Ντε Σόουζα.\n~ ~ Άρωμα στο αγιάζι της ενημέρωσης Τρίτη 29 Ιουλίου 2014 : http://vlasiosarfara.blogspot.gr/2014/07/29-2014.html , .-\n~** www.edosafakelaki.org ,\nΑναρτήθηκε από Vl;asis Skoulikas στις 12:58 π.μ.\nΕτικέτες Άρωμα στο αγιάζι της ενημέρωσης Τρίτη 29 Ιουλίου 2014\nUnknown 2 Μαρτίου 2016 - 3:31 μ.μ.\nΑυτό είναι μαρτυρία μου για την καλή δουλειά ενός ανθρώπου που με βοήθησε .... Το όνομά μου είναι abey Kelly ... Η ζωή μου είναι πίσω !!! Μετά από 8 χρόνια γάμου, ο σύζυγός μου με άφησε και με άφησε με δύο παιδιά μας. Ένιωσα σαν η ζωή μου ήταν έτοιμος να τελειώσει, και καταρρέει. Χάρη σε ένα άχνη ξόρκι Ονομάζεται παπική Ντόντο Ποιος γνώρισε στο διαδίκτυο. Από τη μια πιστή μέρα, όπως ήμουν περιήγηση μέσω του διαδικτύου, έψαχνα για ένα καλό ξόρκι άχνη που μπορεί να λύσει τα προβλήματά μου. Ήρθα σε όλη την σειρά των μαρτυριών για το συγκεκριμένο άχνη ξόρκι. Μερικοί άνθρωποι κατέθεσε ότι ho Έφερε τον εραστή τους Ex πίσω, κάποια κατέθεσε ότι ο ίδιος επαναφέρει στη μήτρα, κάποια κατέθεσε ότι ο ίδιος μπορεί να ρίχνει ένα ξόρκι για να σταματήσει το διαζύγιο και ούτω καθεξής. Υπήρχε μία συγκεκριμένη μαρτυρία που είδα, ήταν για μια γυναίκα που ονομάζεται Erica, που κατέθεσε σχετικά με το πώς παπική Ντόντο έφερε πίσω τον εραστή της Ex σε λιγότερο από 72 ώρες και στο τέλος του μαρτυρίου της, drop παπική Ντόντο τη διεύθυνση e-mail. Μετά την ανάγνωση Όλα αυτά, αποφάσισα να δώσω παπική είναι μια δοκιμή. Τον επικοινώνησε το email σας και εξήγησε το πρόβλημά μου σε αυτόν. Σε μόλις 3 ημέρες, ο σύζυγός μου ήρθε πίσω σε μένα. Λύσαμε τα θέματα μας, και είμαστε ακόμη πιο ευτυχισμένοι από ό, τι πριν. παπική Dodo είναι πραγματικά ένας ταλαντούχος και ταλαντούχος άνθρωπος και εγώ θα να μην σταματήσουν τη δημοσίευση αυτόν, επειδή αυτός είναι ένας θαυμάσιος άνθρωπος ... Αν έχετε κάποιο πρόβλημα και ψάχνετε για μια πραγματική και γνήσια άχνη ξόρκι για να λύσει αυτό το πρόβλημα για σας. Δοκιμάστε τη μεγάλη παπική Dodo σήμερα, θα μπορούσε να είναι η απάντηση στο πρόβλημά σας. Εδώ είναι του επαφή: dodoparkerspiritualhome@gmail.com ή σας + 2348054680554 Σας ευχαριστούμε μεγάλη ΠΑΠΑ Dodo\nΚαπιταλισμό έχουν οι άλλοι. Εμείς έχουμε κρατικοδίαιτους κατσαπλιάδες - Αν διαβάσετε την ξένη ειδησεογραφία για τα μέτρα στήριξης των άλλων χωρών, θα δείτε μια βασική διαφορά στη φιλοσοφία που εκφράζεται και μέσα από τις λέξεις...\n- *Αρφαρά Μεσσηνίας Η Εφημερίδα μας * *Στο αγιάζι της Ενημέρωσης * *Παρασκευή 29 Μαϊου 2020* .- ~ ~*VIDEO : ΚΑΖΑΝΤΖΙΔΗΣ 1998 ΠΡΟΦΗΤΙΚΟΣ......* , https://y...\nΠαναθηναϊκός - Ολυμπιακός 8-2 -\nΆγριες Μέλισσες: Το προξενιό για τη Δρόσω και η αιματοβαμμένη συνάντηση Ελένης - Θεοδοσίας - Η επόμενη εβδομάδα θα είναι καθοριστική για την επόμενη ημέρα στο Διαφάνι, καθώς οι αποκαλύψεις θα αλλάξουν τις ισορροπίες για τους πρωταγωνιστές στη σει...\nΗΠΑ: Η «αριστερά» στην πρώτη γραμμή των δυνάμεων της Παγκοσμιοποίησης… - *"Ρεσάλτο" * *Δεν αποτελεί πλέον καμία έκπληξη το γεγονός ότι η σημερινή «αριστερά» δεν διαθέτει ταξικό κριτήριο και μαρξιστική οπτική γωνία στην ανάλυση ...\nwingsuit jumping: Ριψοκίνδυνο σπορ! - Πάνω από τη λίμνη Έλαινορ πετάει μια ομάδα από ανθρώπους - πουλιά. Οι στολές αλεξιπτωτιστή αποτελούνται από ειδικά κομμάτια υφάσματος, τα οποία σχεδόν μετ...\nΤο αγιάζι της ενημέρωσης Τρίτη 22 Ιουλίου 2...


Ανεβαίνοντας τον Σμόλικα - Ταξίδια - Περιπέτειες - myBike.gr\nΑνεβαίνοντας τον Σμόλικα\nΞεκίνησε από kpapageo, November 14, 2015\nΔημοσιεύτηκε November 14, 2015\nΚάθεσαι την Πέμπτη το βράδυ και λες. Δεν πάω μια βόλτα Γρεβενά αύριο από την παλιά Εθνική να δω και την διαδρομή? Μετά λες. Αφού θα πάω μέχρι εκεί μήπως να ανέβω και μια Βασιλίτσα? Και στο τέλος λες. Φακ ιτ αφού θα είμαι εκεί θα ανέβω στον Σμόλικα.\nΤο πλάνο είναι να αφήσω την μοτό στην Σαμαρίνα στην βάση του μονοπατιού που ξεκινάει για τις κορυφές και από εκεί με τα πόδια. Η υψομετρική διαφορά είναι γύρω στα 1100 μέτρα οπότε υπολογίζω 3-3.30 ώρες. Πολύ σημαντική η διαχείριση του χρόνου καθώς στις 17.30 έχει νυχτώσει και δεν θες με τίποτα να σε βρει πάνω στο βουνό.\nΞύπνημα λοιπόν την Παρασκευή στις 6. Λίγο η καθυστέρηση της αναχώρησης, λίγο ότι τρως περισσότερο χρόνο λόγω παλιάς εθνικής, λίγο η κουβέντα που πιάνεις στην Σαμαρίνα με τους ντόπιους, καταλήγεις να έχεις αφήσει την μηχανή και να είσαι έτοιμος για ανάβαση στις 11 ακριβώς.\nΤο μονοπάτι ξεκινάει από εδώ, ακριβώς πάνω από το ποδοσφαιρικό γήπεδο.\nΑμέσως μπαίνουμε σε πυκνό δάσος με ρόμπολα. Το καφετί χρώμα του φθινοπώρου είναι διάχυτο.\nH σηματοδότηση του μονοπατιού σε 2 σημεία ήταν ελλιπής οπότε καταναλώθηκαν 15 περίπου λεπτά ψάχνοντας τον σωστό δρόμο ανάμεσα στα δέντρα. Κάνοντας zig zag προς τα πάνω κάποια στιγμή ξαναπέφτεις πάνω στα χαρακτηριστικά σημάδια χάραξης του μονοπατιού.\nΑφού περάσουμε την μοναδική πηγή της διαδρομής βγαίνουμε σιγά σιγά από το δάσος.\nΑνεβαίνοντας, τα δέντρα αρχίζουν να αραιώνουν αρκετά. Παντού υπάρχουν διάσπαρτα σημεία με πάγο, δείγμα των χιονούρων που δημιουργούνται εκεί.\nΣτο σημείο αυτό το ισοθερμικό που κακώς φορούσα βγαίνει γιατί έχει γίνει λούτσα και κρεμιέται με σκοπό να περισυλλεχθεί στεγνό στην επιστροφή.\nΕκεί θέλουμε να φτάσουμε.\nΚοιτάζοντας το ρολόι είμαι ελαφρώς off schedule οπότε στα σημεία που δίνεται η ευκαιρία το γοργό περπάτημα μετατρέπεται σε τρεξιματάκι.\nΑπό εδώ και πάνω μπαίνουμε σε καθαρά βραχώδες και ξερό τοπίο.\nΠαιδιά μιλάμε για πολύ ξεραϊλα. Κάποια στιγμή νόμισα πως είδα ένα Νάζγκουλ να πετάει στο βάθος και 2 χόμπιτ να ανεβαίνουν την πλαγιά...\nΚαι μια (δρακό ?)λιμνη στο βάθος.\nΗ ώρα έχει πάει 13.50 και φτάνουμε στο σταυροδρόμι.\nΣτα αριστερά και πάνω όπως φαίνεται στην φωτό είναι οι κορυφές Μόσια 1 και 2 στα 2600 και κάτι ψιλά. Συνεχίζοντας προς τα δεξιά είναι η κορυφή του Σμόλικα στα 2637. Εδώ λοιπόν πρέπει να παρθεί μια απόφαση. Είτε συνεχίζω προς τα δεξιά και θέλω ένα μισάωρο ακόμα για την κορυφή, είτε πάω αριστερά και σε 5 λεπτά είμαι στην Μόσια. Το δίλημμα είναι μεγάλο. Αν πάω δεξιά θα προλάβω να επιστρέψω ίσα ίσα στην Σαμαρίνα πριν πέσει ο ήλιος μη υπολογίζοντας κάποιο απρόοπτο στην επιστροφή. Τελικά επειδή στο βουνό δεν ρισκάρεις (και πόσο μάλλον σε ένα βουνό που δεν ξέρεις) αποφασίζω (σοφά όπως αποδείχθηκε αργότερα) να πάω αριστερά και να αφήσω την ψηλότερη κορυφή για κάποια άλλη στιγμή. Ευκαιρία για να επιστρέψω στο μέλλον!\nΕγκυκλοπαιδικά, μπορεί κάποιος να φτάσει στην κορυφή του Σμόλικα κατεβαίνοντας από την Μόσια 1, ανεβαίνοντας την Μόσια 2, και έπειτα συνεχίζοντας πάνω στην κορυφογραμμή προς Σμόλικα. Η διαδρομή αυτή είναι πιο απαιτητική και έχει κάποια δύσκολα και επικίνδυνα περάσματα.\nΑπό την Μόσια 1 φαίνεται η κορυφή του Σμόλικα ακριβώς απέναντι.\nΚορυφή χωρίς κάτι να υποδηλώνει ότι είναι κορυφή, δεν είναι κορυφή!\nΑφού γίνει στάση 20 λεπτών απολαμβάνοντας την θέα, ξεκινάει ο δρόμος της κατάβασης στις 14.13. Οι φωτό τώρα είναι λιγότερες καθώς και το βήμα γίνεται γοργότερο.\nΕνώ λοιπόν πλέον είμαστε ahead of schedule όσον αφορά την ώρα φτάνουμε σε αυτό το πέρασμα.\nΒλέποντας το, λες οκ δεν είναι κάτι ιδιαίτερο. Έλα όμως που το έδαφος εκεί είναι σαθρό, με αρκετή κλίση και γεμάτο ξερές πευκοβελόνες. Πρόσφυση μηδέν. Ε, το σημείο αυτό που στην ανάβαση μου πήρε 10 λεπτά να περάσω, τώρα σκάλωσα 30. Ίσως ήταν και η κούραση που άρχισε να βγαίνει. Μετά κόπων και βασάνων περάστηκε αλλά το σημαντικό είναι ότι και κάτι τέτοια απρόοπτα πρέπει να συμπεριλαμβάνονται πάντα στο χρονοδιάγραμμα.\nΤελευταίος ανεφοδιασμός σε νερό στην πηγή που περάσαμε στην ανάβαση.\nΟ ήλιος είχε αρχίσει να πέφτει αλλά στις 17.00 ακριβώς φτάνουμε στην Σαμαρίνα!\nΑνασυγκρότηση και αναχώρηση προς Γρεβενά όπου θα βρω τον NightRebel και θα γυρίσουμε μαζί Θεσ/νίκη. Η διαδρομή Σαμαρίνα Γρεβενά το βράδυ ήταν απλά απολαυστική!!\nBonus το καφεδάκι στα Γρεβενά για να μας κρατήσει ξύπνιους στα βαρετά και ατελείωτα βραδινά χιλιόμετρα της Εγνατίας!\nΑυτά και από τον Σμόλικα. Και εις άλλα με υγεία!\nΑρέσει σε 39 μέλη\nΔημοσιεύτηκε November 14, 2015 (τροποποιήθηκε)\nΔεν κατάλαβα την Φώτο με τον ανοιγμένο κινητήρα. Άλλαξες πηνία εν τω μέσω της διαδρομής?\nΤροποποιήθηκε November 14, 2015 από τον naftilos\nΧαχαχαχα πως μπηκε αυτη εκει? Δεν ειναι καν δικη μου! Το tinypic μαλλον κλαταρε! Μπορει καποιος mod να την βγαλει μιας και εγω τωρα δεν μπορω να κανω επεξεργασια?\nΤροποποιήθηκε November 14, 2015 από τον kpapageo\nΔημοσιεύτηκε November 15, 2015\nΜαμάει το versys! Για τα υπόλοιπα χαράς το κουράγιο σου ..!\nΠολύ δυνατός !!!!!!!!!!!Μπράβο για φωτό κ αρθρο !!!!!!!!!!!!!!!!\nΑυτη τη διαδρομη πρεπει να την κανω με το χασκυ...\nHonda GLX,XR (97,397cc) Honda Africa twin\nΣε ειδα σιγουρα στα Γρεβενα,τη μηχανη δηλαδη.Αν πηγες απο Ελατο περασες μπροστα απο το σπιτι μου.\nΔεν πήγα από Έλατο, από Μαυραναίους ανέβηκα\nΔημοσιεύτηκε November 16, 2015\nΠαντού υπάρχει ένα versys...\nAprilia Pegaso Strada Triumph Tiger (1050cc)\nΔεν ήταν Nasgull βρε, το Strada έβαλα μπροστά στα γιάννενα για να έρθω να σε μαζέψω από τα βουνά.\nγεια σου Κωστα με τα ωραια σου!\nαντε και στα επομενα τωρα!!!\nΑυτα ειναι....πολυ ομορφη βολτα....και ακομα πιο ομορφες φωτογραφιες.\nΧαρα στο κουραγιο σου ομως μετα απο τοσο ποδαροδρομο στο μονοπατι να ξανακαβαλησεις για την επιστροφη μεσα στη νυχτα....το ιδανικοτερο θα ηταν μια διανυκτερευση εκει και να ξυπνησεις το πρωι μεσα στα χρωματα και τις μυρωδιες του δασους.\nΧρωστάμε και μια επίσκεψη μαζί στο βουνό!\nΑυτό θα ήταν όντως ιδανικό, καθώς μέσα στο δάσος είχε πολλές επίπεδες ανοιχτωσιές που θα μπορούσε να στηθεί σκηνή. Δυστυχώς όμως έπρεπε να γυρίσω πίσω την ίδια μέρα.\nστα βουνα να πατε με το Μητσο αλλα καλητερα με τα μοτορια...\nΕίναι τέτοιο "τετρακίνητο" θηρίο η Vers-άρα;Μωρέ μπράβο!\nΜε τα μοτόρια δεν με παίρνει! Θα έχω μεγαλύτερη τύχη να τον φτάσω αν αφήσω το μοτόρι και κόψω δρόμο μέσα από το βουνό με τα πόδια


Προβλέψεις ζωδίων Τρίτη 07/03\nΤα άστρα σήμερα Τρίτη 07/03 προβλέπουν για τα ζώδια:\nΠαρθένος: Δεν υπάρχει πλέον η πολυτέλεια χρόνου για εσάς. Έχετε πια σκεφτεί και έχετε πάρει τις τελεσίδικες σας αποφάσεις για την σχέση σας. Οι περισσότεροι μέσα στην Άνοιξη, θα θελήσουν να δώσουν έναν πιο επίσημο τόνο στην σχέση τους. Το σύμπαν σας υποστηρίζει.\nΤοξότης: Είστε οι πρώτοι όλων των ζωδίων, που μέσα σε αυτόν τον μήνα του Μαρτίου, που θα περάσουν σε προτάσεις δεσμεύσεις για την αισθηματική σας ζωής. Πολλά όμως και τα διαζύγια, που θα αποδεσμεύσουν τα ταίρια, για να συνεχίσουν την ζωή τους σε διαφορετικές διαδρομές.\nPosted in Τα αστρολογικά μας νέαTagged προβλέψεις ζωδίων Τρίτη 07/03\n← Τσιγγάνικη Χαρτομαντεία Τρίτη 07 Μαρτίου\nΕρωτικό παιχνίδι ζωδίων! →


Πώς θα ενισχύσετε τη μνήμη του μαθητή που ξεχνάει μαθήματα, ασκήσεις και… ρούχα στο σχολείο! - XarismatikaPaidia\nΠολλές φορές οι γονείς αναρωτιούνται για ποιους λόγους τα παιδιά τους ενώ έχουν διαβάσει πολλές φορές το μάθημα της Ιστορίας καθώς και άλλα θεωρητικά μαθήματα, την ορθογραφία τους, την προπαίδεια κτλ συνεχώς ξεχνούν αυτές τις γνώσεις και δεν είναι σε θέση να απαντήσουν σε ανάλογες ερωτήσεις. Μάλιστα κυριαρχεί και ο εκνευρισμός τους όταν ξεχνούν στο σχολείο τα βιβλία τους, τα τετράδια, το μπουφάν τους…\nΤα παιδιά με Δυσλεξία και γενικά με Ειδικές Μαθησιακές Δυσκολίες παρουσιάζουν ελλείψεις τόσο στην δεξιότητα της εστίασης της προσοχής και της μνήμης όσο και στην ανάκληση πληροφοριών. Καθώς οι μαθητές υπολείπονται σε αυτές τις δεξιότητες ξεκινούν να δυσκολεύονται ή και να αποτυγχάνουν και σε διάφορα γνωστικά αντικείμενα του σχολείου που απαιτούν αναπτυγμένες τις αντίστοιχες δεξιότητες.\nΗ μνήμη κατέχει σημαντικό ρόλο στη διαδικασία της μάθησης. Σε καθημερινή βάση ο μαθητής καλείται να θυμάται και να ανασύρει πλήθος πληροφοριών. Εφόσον δυσκολεύεται στην άμεση ανάκληση πληροφοριών η μάθηση παρεμποδίζεται και ενισχύονται οι μαθησιακές δυσκολίες.\nΠοια είναι τα χαρακτηριστικά των μαθητών με περιορισμένη μνήμη στο σχολικό περιβάλλον;\nΚάποιες συμπεριφορές που εμφανίζουν οι μαθητές με δυσκολίες στη μνήμη είναι:\n1. Συχνά οι μαθητές με δυσκολίες συγκράτησης πληροφοριών εμφανίζουν χαμηλή σχολική επίδοση.\n2. Δεν συμμετέχουν ενεργά στο μάθημα.\n3. Δυσκολεύονται να ακολουθήσουν τις σύνθετες οδηγίες του δασκάλου και παραλείπουν πολλές πληροφορίες.\n4. Δυσκολεύονται να συγκρατήσουν όλες τις λέξεις μίας πρότασης που άκουσαν και να τις μεταφέρουν στο γραπτό τους με αποτέλεσμα να παραλείπουν γράμματα ή λέξεις ή και να τις αντικαθιστούν.\n5. Ξεχνούν τους αριθμούς που υπαγορεύει ο δάσκαλος ώστε να επιλυθεί μία μαθηματική πράξη.\n6. Δεν μπορούν να μάθουν τα στιχάκια ενός ποιήματος.\nΔραστηριότητες ενίσχυσης της μνήμης:\nΜέσω της συστηματικής εξάσκησης της μνήμης των παιδιών μπορεί να ενισχυθεί η απόδοσή τους και να βελτιώσουν τις σχολικές τους επιδόσεις. Παρακάτω παρατίθενται ορισμένες δραστηριότητες ενίσχυσης της μνημονικής δεξιότητας:\n1. Υπαγορεύουμε στο παιδί 3 λέξεις και του ζητάμε να τις επαναλάβει. Η κάθε λέξη εκφωνείται ανά δευτερόλεπτο και ανάλογα με την επίδοση του παιδιού αυξάνουμε τον αριθμό των λέξεων.\n2. Η ίδια διαδικασία μπορεί να γίνει και με την εκφώνηση 3 μονοψήφιων αριθμών, όπου το πλήθος τους θα αυξάνεται σταδιακά.\n3. Υπαγορεύουμε στο παιδί μία πρόταση 3-4 λέξεων και ζητάμε να την επαναλάβει. Σταδιακά αυξάνουμε τον αριθμό των λέξεων της πρότασης.\n4. Δείχνουμε στο παιδί 3 εικόνες ή αντικείμενα ή σχήματα (ανάλογα με την ηλικία του), τα παρατηρεί και τα κρύβουμε. Στη συνέχεια του ζητάμε να αναφέρει με τη σωστή σειρά τα αντικείμενα που είδε ή να τα γράψει ή να τα ζωγραφίσει.\n5. Το παιχνίδι του Σουπερ Μάρκετ: δημιουργούμε μια ιστορία λέξεων, οι οποίες εμπλουτίζονται σταδιακά π.χ. πήγα στο σουπερ μάρκετ και πήρα ντομάτες. Το παιδί επαναλαμβάνει τη πρόταση και προσθέτει μια νέα λέξη. Το παιχνίδι συνεχίζεται έως ότου κάποιος ξεχάσει μία λέξη.\n6. Φτιάχνουμε μία μικρή λίστα για το σουπερ μάρκετ και ζητάμε από το παιδί να μας τα φέρει στο καρότσι.\n7. Υπαγορεύουμε στο παιδί μία μικρή ιστορία και του ζητάμε να την αναδιηγηθεί χωρίς να τροποποιήσει τις πληροφορίες.\n8. Κάνουμε ερωτήσεις στο παιδί που σχετίζονται με την καθημερινότητά του π.χ. Τι έφαγες σήμερα για πρωινό;\n9. Κάνουμε μία διαδρομή π.χ. στο πάρκο. Αφού μας παρατηρήσει το παιδί του ζητάμε να κάνει την ίδια διαδρομή.\n10. Λέμε στο παιδί τα υλικά μαγειρικής π.χ. ενός κεικ και μας τα φέρνει ή βάζει στο μπολ τα υλικά που του έχουν ζητηθεί με τη σωστή σειρά.\n11. Ζητάμε από το παιδί να τοποθετήσει τα βιβλία ή τα τετράδιά του με μία συγκεκριμένη σειρά στη σχολική τσάντα


Στους δρόμους ξανά οι καλλιτέχνες - AntilalosPress\nΣτους δρόμους ξανά οι καλλιτέχνες\nΔιαμαρτυρία έξω από το κτήριο της Περιφέρειας Κρήτης, πραγματοποίησαν μέλη της Πρωτοβουλίας Εργαζομένων στις Τέχνες Ηρακλείου Κρήτης, οι οποίοι στη συνέχεια θα έχουν συνάντηση με την Αντιδήμαρχο Πολιτισμού του Δήμου Ηρακλείου κ. Αριστέα Πλεύρη, προκειμένου να συζητηθούν τα αιτήματα που κατατέθηκαν τις προηγούμενες ημέρες στην Αντιδημαρχία Πολιτισμού και στο Δημοτικό Συμβούλιο.\nΠιο συγκεκριμένα και επειδή την ίδια ημέρα θα γίνει επίδοση των αιτημάτων και στην Περιφέρεια Κρήτης, καλούμε όλους: Να έρθουν την Τρίτη 9/6/2020 και ώρα 11.00π.μ. έξω από την Περιφέρεια Κρήτης κι αφού δοθούν τα αιτήματα εκεί από την Επιτροπή, να περπατήσουμε όλοι μαζί μέχρι τη Λότζια και να παραμείνουμε έξω από το Πολύκεντρο Νεολαίας, μέχρι να τελειώσει η συνάντηση με την Αντιδήμαρχο (στις 12 μ.μ.).\nΑκολουθώντας όλα τα προβλεπόμενα μέτρα προστασίας (μάσκα, γάντια), με σεβασμό κι ευγένεια προς την ΤΕΧΝΗ, την ΚΟΙΝΩΝΙΑ, το ΠΕΡΙΒΑΛΛΟΝ, αλλά και ο ένας προς τον άλλον, συνεχίζουμε δυναμικά κι ακάθεκτα ΜΑΖΙ!"\n"Τώρα είναι η ώρα να μας στηρίξουν"\nΣε δηλώσεις της η Αλεξάνδρα Χριστοδουλεα, ηθοποιός, μέλος του Σωματείου Ελλήνων Ηθοποιών τόνισε: "Η πανδημία έφερε σε πολύ δύσκολη θέση και τους καλλιτέχνες όλων των κλάδων, και τους ηθοποιούς. Ειδικά σήμερα, που η κατάσταση είναι έτσι όπως είναι σε όλους τους κλάδους των εργαζομένων, πρέπει να μας βρει μπροστάρηδες, αγωνιστικά κινητοποιηθούμε. Αυτό πού λέμε εμείς ότι θέλουμε να κάνουμε, Τέχνη και Πολιτισμό, δεν μπορεί να γίνει εάν αυτό συνεχίσει να είναι κάτι σαν...χόμπι. Πρέπει να μπορούμε να ζήσουμε. Ζητάμε το αυτονόητο. Οι άνθρωποι των Τεχνών να μπορούν να ζήσουν"\nΗ Γιάννα Κεφάλα, ηθοποιός- σκηνοθέτης, σημείωσε μεταξύ άλλων "ελάχιστοι έχουν πάρει τα 800 ευρώ. Υπάρχει κόσμος που πεινάει. Υπάρχουν μικρές θεατρικές σκηνές που κοντεύουν να κλείσουν- Δεν μπορούν να πληρώσουν τα ενοίκια τους! Αντιπροσωπευω το θέατρο Μορφές στο Ηράκλειο, μια θεατρική στέγη που δραστηριοποιείται εδώ και 20 χρόνια. Αυτή τη στιγμή το 40% μείωση δεν μας λέει τίποτα, γιατί αντιστοιχεί στα 720 ευρώ σαν νοίκι. Περιμένουμε στήριξη από τους τοπικούς φορείς. Τώρα είναι η ώρα να μας στηρίξουν. Επιτέλους πρέπει να δουν τους καλλιτέχνες σαν ανθρώπους που κάνουν το επάγγελμα τους και όχι το χόμπι τους. Είμαστε άνθρωποι που ζούμε από αυτό το επάγγελμα. Περνάμε πάρα πολύ δύσκολες ώρες. Φτάνει στα αυτιά μας ότι οι τοπικοί φορείς τραβούν πάλι τον δρόμο τους. Πάλι συγκεκριμένα άτομα θα πάρουν κάποια χρήματα υπό την αιγίδα ενός φεστιβάλ και εμείς θα μείνουμε στην απέξω. Παλεύουμε να γνωρίσει ο κόσμος ότι είμαστε πολλοί και άξιοι καλλιτέχνες σε αυτή την πόλη. Κι επιτέλους, ενωμένοι και συλλογικά να μιλήσουμε και να ακουστούμε"


Τα μεγαλύτερα ευρωπαϊκά πάρτι του Ολυμπιακού σε Final 4! | bwin\nΠρογνωστικά » ΜΠΑΣΚΕΤ » Euroleague (Ευρώπη) » Τα πιο μεγάλα βραδιά του Ολυμπιακού στην Ευρώπη\nΟλυμπιακός-Παναθηναϊκός 77-72 ( 19 Απριλίου 1994)\nΝτέρμπι λοιπόν! Και τι ντέρμπι; Ντέρμπι αιωνίων! Στο Τελ Αβίβ, Ολυμπιακός και Παναθηναϊκός έδωσαν το πρώτο ευρωπαϊκό τους ραντεβού, με τον Πατριάρχη Διόδωρο που αγνοούσε ποιος ήταν ο αντίπαλος του Ολυμπιακού στον ημιτελικό έψαλε το «κατατρόπωσον τους βαρβάρους»! Ο Ολυμπιακός με ένα δίδυμο βγαλμένο από τα καλύτερα όνειρα του Γιάννη Ιωαννίδη υπερκέρασε το εκμπόδιο του Παναθηναϊκού επικρατώντας 77-72. Ο Ολυμπιακός, έχοντας ως πρωταγωνιστή τον Σιγάλα των 15πόντων και της εκπληκτικής άμυνας πάνω στον Γκάλη, που έμεινε στους 8. Πάσπαλι (22π), Τάρπλει (21π-12ρ) και Φασούλας (13π) οδήγησαν τους Πειραιώτες, την ώρα που ο Παναθηναϊκός δεν βρήκε διακριθέντες πλην του Σάσα Βολκόφ (32π) και του Βράνκοβιτς (11π).\nΟλυμπιακός-Μπαρτσελόνα 73-58 (24 Απριλίου 1997)\nΑυτό το πάρτι δεν ξεχνιέται ποτέ! Είναι η χρονιά που έμεινε στην ιστορία. Ο Ολυμπιακός του Ντούσαν Ίβκοβιτς και του Ντέιβιντ Ρίβερς δεν άρχισε καλά τη διοργάνωση, αλλά η συνέχεια ήταν απολαυστική. Μέχρι τα Χριστούγεννα οι εμφανίσεις κάκιστες, από κει και πέρα όμως ο Ολυμπιακός ακολούθησε τους ρυθμούς του Ρίβερς. Αυτή η ομάδα, θα κατακτούσε την Ευρώπη.\nΧιλιάδες οπαδοί του Ολυμπιακού ακολούθησαν την ομάδα στη Ρώμη και δικαιώθηκαν απόλυτα για την επίλογή τους αφού οι Πειραιώτες επικράτησαν της Μπαρτσελόνα με 73-58 πανηγυρίζοντας για πρώτη φορά την EuroLeague. Ο Ρίβερς ολοκλήρωσε τον τελικό με 26 πόντους, 6 ριμπάουντ και 3 ασίστ τρελαίνοντας την Ευρώπη. Λίγες εβδομάδες αργότερα ο Ολυμπιακός έγινε η πρώτη ελληνική ομάδα με triple crown αφού κατέκτησε και το πρωτάθλημα Ελλάδας. Να κατακτήσει η Μπαρτσελόνα την κούπα τιμάται στο 2.60.\nΤΣΣΚΑ Μόσχας-Ολυμπιακός 61-62 (13 Μαΐου 2012)\nΕίναι η πιο τρελή ερυθρόλευκη ευρωπαϊκή βραδιά. Φυσικά και είναι! Ο μπασκετικός κόσμος τα είδε όλα με την απίθανη ανατροπή, τότε που η Πόλη βαφόταν στα «ερυθρόλευκα». Ένα μπασκετικό έπος, ένας αγώνας που άλλαξε μια για πάντα το “τσιπάκι” των Πειραιωτών. Εκεί, στον τελικό, ο Δαυίδ Ολυμπιακός, απέναντι στον Γολιάθ, ΤΣΣΚΑ αποτύπωνε στο παρκέ, πως η ψυχή και το συναίσθημα μπορούν να διαλύσουν κάθε ρόστερ!\nΗ απόφαση των αδερφών Αγγελόπουλων να μειώσουν το μπάτζετ, να δώσουν τα κλειδιά στον Ντούσαν Ίβκοβιτς και να φέρουν στους “ερυθρόλευκους” τον Βασίλη Σπανούλη αποδείχθηκε κίνηση – ματ. Από το -19 (34-53) στο +1 (62-61) δια χειρός Πρίντεζη και το πεταχτάρι έγινε διάσημο σε όλο τον μπασκετικό πλανήτη.\nΑπό τον Κώστα Παπανικολάου (18π, 5/5 σουτ, 5/6 βολές) μέχρι τον Βασίλη Σπανούλη (15π) και από τον Μάρκο Κέσελι μέχρι τον Γιώργο Πρίντεζη (12π, 4ρ) κάθε παίκτης του Ολυμπιακού δεν άφησε την παραμικρή ευκαιρία να πάει χαμένη. «Refuse to lose» για την ομάδα με την ανεπανάληπτη ανατροπή! Να κατακτήσει ο Ολυμπιακός την 4η ευρωπαϊκή κούπα τιμάται στο 4.50.\nΟλυμπιακός-Ρεάλ Μαδρίτης 100-88 (12 Μαΐου 2013)\nΤο δύσκολο είναι να παραμείνεις στην κορυφή! Ναι, κι αυτό το έχει κάνει ο Ολυμπιακός. Εφτασε στην κορυφή και δεν είχε το παραμικρό πρόβλημα να παραμείνει σε αυτή. Με την back to back κατάκτηση της Ευρωλίγκας απέναντι στη Ρεάλ Μαδρίτης στον τελικό του 2013, απέδειξε πως είναι στη λίστα με τις κορυφαίες ομάδες που έχει δει η μπασκετική Ευρώπη. Οι “ερυθρόλευκοι” με ελάχιστες αλλαγές στο ρόστερ τους και τον Γιώργο Μπαρτζώκα στον πάγκο ταξίδεψαν στο Λονδίνο όντας για ακόμα μία φορά το αουτσάιντερ.\nΑπέναντι αυτή η φορά η «Βασίλισσα» της Ευρώπης κι εκτός από το πρώτο δεκάλεπτο, η συνέχεια ήταν ένα ατελείωτο ερυθρόλευκο πάρτι. Εκπληκτικό ξέσπασμα τους και τους 90 πόντους σε τρεις περιόδους για το τελικό 100-88. Ποιος θα ξεχάσει το απίθανο μπλοκ του Κάιλ Χάινς, τα μυθικά τρίποντα του Σπανούλη από τα δέκα μέτρα. Ο αρχηγός του Ολυμπιακού με 20 πόντους, όλους στο δεύτερο ημίχρονο, και μαζί με τον Έισι Λο (20π, 5ρ, 5ασ) οδήγησαν τους Πειραιώτες στην κούπα. Mαεστρικό και το κοουτσάρισμα από τον Μπαρτζώκα, ο οποίος το συγκεκριμένο βράδυ έγραψε ιστορία ως ο πρώτος Έλληνας προπονητής που κατέκτησε την EuroLeague. Να κατακτήσει η Ρεάλ τη EuroLeague τιμάται στο 4.50.\nΤΣΣΚΑ Μόσχας-Ολυμπιακός 68-70 (15 Μαΐου 2015)\nH TΣΣΚΑ Μόσχας ήθελε ρεβάνς για τον χαμένο τελικό του 2012, όμως εκεί, ο αφιονισμένος Βασίλης Σπανούλης τους οδήγησε σε ακόμα ένα αδιέξοδο. Το φάντασμα της αποτυχίας σε ένα Final 4 επέστρεψε για τους Ρώσους, αν και η αρχή ήταν ιδανική γι αυτούς. Βλέπετε, μέχρι το 34’ ο Σπανούλης ήταν εκτός ρυθμού, είχε χάσει την αυτοσυγέντρωσή τοπυ. Μέχρι το 51-57, ο αρχηγός του Ολυμπιακού μετρούσε 0/5 δίποντα, 0/5 τρίποντα και μόλις 2 πόντους σε μία από τις χειρότερες εμφανίσεις της καριέρας του. Κάπου εκεί αποφάσισε να γράψει τη μοίρα του ματς.\nΜε τρίποντα μείωσε σε 57-63, έπειτα με νέο σουτ έξω από τα 6,75 για το προβάδισμα (64-63), αμέσως μετά με δίποντο για το 66-63 και τέλος με καλάθι-μαχαιριά για το 69-66. Η ήττα από τη Ρεάλ Μαδρίτης στον τελικό μπορεί να άφησε πικρή γεύση, αλλά το πάρτι κόντρα στην ΤΣΣΚΑ δεν θα σβηστεί από τις μνήμες των φίλων του Ολυμπιακού, αλλά και της… ΤΣΣΚΑ.\nΟι εν ενεργεία σκόρερ του Ολυμπιακού σε Final 4\nΟ Κώστας Σλούκας είναι ο μπαρουτοκαπνισμένος παίκτης των Πειραιωτών με 7 παρουσίες (τόσο με Ολυμπιακό όσο και με Φενέρμπαχτσε) σε Final 4, ενώ πέντε συμμετοχές έχει ο Γιώργος Πρίντεζης, όλες με τον Ολυμπιακό. Σε ο,τι αφορά τον Κώστα Παπανικολάου, έχει βρεθεί 4 φορές συνολικά στην καριέρα του. MVP της EuroLeague ο Σλούκας στο 11.00\nΠΑΙΚΤΗΣ ΠΟΝΤΟΙ ΣΥΜΜΕΤΟΧΕΣ ΣΕ F4\nΚώστας Σλούκας 123 7\nΓιώργος Πρίντεζης 96 5\nΚώστας Παπανικολάου 67 4


Αριθ. Πρωτ.: 19227\nΚαλείστε σε συνεδρίαση της Οικονομικής Επιτροπής Ηγουμενίτσας η οποία θα γίνει την 28η Δεκεμβρίου 2018 ημέρα Παρασκευή και ώρα 13:00 μ.μ. στο γραφείο Δημάρχου στο Δημαρχείο Ηγουμενίτσας για τη συζήτηση των παρακάτω θεμάτων:\nΑνάκληση των Προτάσεων Ανάληψης Υποχρέωσης των κωδικών εξόδων του προϋπολογισμού οικονομικού έτους 2018 με το ανεκτέλεστο μέρος (ανατροπή ανάληψης υποχρέωσης σύμφωνα με τις διατάξεις της παρ. 5, του άρθρου 4 του Π.Δ.113/2010[Α.194]).\nΔιορισμός πληρεξουσίου δικηγόρου για την υπεράσπιση του κ. Λάμπρου ΝΙΚΟΛΑΟΥ του Χρήστου Διευθυντή Τ.Υ. & Δόμησης, σε ποινική υπόθεσή του ενώπιον του Μονομελούς Πλημμελειοδικείου Ηγουμενίτσας.\nΈγκριση πρακτικού ΙΙ ελέγχου δικαιολογητικών κατακύρωσης, του συνοπτικού διαγωνισμού του έργου «”ΕΜΑΥΤΙΩΝ” Διαμόρφωση των αθλητικών εγκαταστάσεων του αύλειου χώρου του 2ου Λυκείου Ηγουμενίτσας».\nΈγκριση Πρακτικού Ι του ανοιχτού διαγωνισμού του έργου «Επισκευή, συντήρηση σχολικών κτιρίων & αύλειων χώρων και λοιπές δράσεις» και ανάδειξη προσωρινού αναδόχου.\nΈγκριση απόδοσης λογ/σμού εντάλματος προπληρωμής για κάλυψη δαπανών καυσίμων εκτός έδρας για τις μετακινήσεις του κ. Δημάρχου και απαλλαγή υπολόγου.\nΈγκριση απόδοσης λογ/σμού εντάλματος προπληρωμής συνολικού ποσού 6.258,71 ευρώ για επέκταση δικτύου ηλεκτροφωτισμού Δήμου Ηγουμενίτσας και απαλλαγή υπολόγου.\nΈγκριση απόδοσης λογ/σμού εντάλματος προπληρωμής για επεκτάσεις δικτύου ηλεκτροφωτισμού Δήμου Ηγουμενίτσας και απαλλαγή υπολόγου.\nΈγκριση πρακτικού Ι του συνοπτικού διαγωνισμού του έργου: «Διαμόρφωση χώρου και δρόμου Υπαίθριου Θεάτρου Ηγουμενίτσας», και ανάδειξη προσωρινού αναδόχου.\nΈγκριση πρακτικού Ι του συνοπτικού διαγωνισμού του έργου: «Περιφράξεις νεκροταφείων Ρίζιανης και Παραποτάμου», και ανάδειξη προσωρινού αναδόχου.\nΈγκριση πρακτικού Ι του συνοπτικού διαγωνισμού του έργου: «Διαμόρφωση δρόμου στον Παλιό Οικισμό Πλαταριάς», και ανάδειξη προσωρινού αναδόχου.\nΈγκριση διενέργειας συνοπτικού διαγωνισμού με τίτλο: Προμήθεια ελαστικών για τα οχήματα του Δήμου Ηγουμενίτσας, έγκριση της μελέτης, καθορισμός των όρων αυτού και συγκρότηση επιτροπής διενέργειας του διαγωνισμού.\nΑνάκληση της υπ΄αριθ.131/2018 απόφασης Οικονομικής Επιτροπής και λήψη νέας για παρακατάθεση αποζημίωσης γης και αποζημίωση επικείμενων υπέρ των παροδίων ιδιοκτητών για διάνοιξη δρόμων μεταξύ των Ο.Τ. 73 και 74 στα Σύβοτα.\nΑνάκληση της υπ΄αριθ. 243/2018 απόφασης Οικονομικής Επιτροπής και λήψη νέας επί αιτήσεως Κωνσταντίνου Ρώσση του Χριστοφόρου για εξώδικο συμβιβασμό σχετικά με τον καθορισμό τιμής μονάδας αποζημίωσης λόγω εφαρμογής σχεδίου πόλης Συβότων Δήμου Ηγουμενίτσας σε ιδιοκτησία του.\nΕπί αιτήσεως Θεοδώρας Μπέζα του Νικολάου για εξώδικο συμβιβασμό σχετικά με τον καθορισμό τιμής μονάδας αποζημίωσης λόγω εφαρμογής σχεδίου πόλης στην 3η Π.Ε. Ηγουμενίτσας (τρίγωνο).\nΕπί αιτήσεως Παρασκευής Βέρμπη του Σπυρίδωνος για εξώδικο συμβιβασμό σχετικά με τον καθορισμό τιμής μονάδας αποζημίωσης λόγω εφαρμογής σχεδίου πόλης Συβότων Δήμου Ηγουμενίτσας σε ιδιοκτησία του.\nΕπί αιτήσεως Δημήτριου Δάλλα του Αναστάσιου για εξώδικο συμβιβασμό σχετικά με τον καθορισμό τιμής μονάδας αποζημίωσης λόγω εφαρμογής σχεδίου πόλης Συβότων Δήμου Ηγουμενίτσας σε ιδιοκτησία της.\nΕπί αιτήσεως Αφροδίτης Κατσιγιάννη του Θεοδώρου για εξώδικο συμβιβασμό σχετικά με τον καθορισμό τιμής μονάδας αποζημίωσης λόγω εφαρμογής σχεδίου πόλης Συβότων Δήμου Ηγουμενίτσας σε ιδιοκτησία του.\nΕπί αιτήσεως Κωνσταντίνου Μώκου του Χρήστου για εξώδικο συμβιβασμό σχετικά με τον καθορισμό τιμής μονάδας αποζημίωσης λόγω εφαρμογής σχεδίου πόλης Συβότων Δήμου Ηγουμενίτσας σε ιδιοκτησία της.\nΕπί αιτήσεως Βασιλικής Κατσαγάνη του Αθανάσιου για εξώδικο συμβιβασμό σχετικά με τον καθορισμό τιμής μονάδας αποζημίωσης λόγω εφαρμογής σχεδίου πόλης Συβότων Δήμου Ηγουμενίτσας σε ιδιοκτησία του.\nΕπί αιτήσεως Μαριάνθης Πάντου του Ευάγγελου για εξώδικο συμβιβασμό σχετικά με τον καθορισμό τιμής μονάδας αποζημίωσης λόγω εφαρμογής σχεδίου πόλης Συβότων Δήμου Ηγουμενίτσας σε ιδιοκτησία του.\nCreated on 22 December 2018 .